Nola mantendu autokargatzeko hormigoi-nahastailearen balazta-sistema?\nAutokargatzeko hormigoi-nahasgailuaren balazta-sistemaren mantentze-argibideak: autokargatzeko hormigoi-nahastaileko gidari orok gidatzean keinua egin duen egoera izan du. Asentimentua deiturikoa balazta indartsuegia dela da, eta ondorioz, gurpila Stop bat-batean aldatzen da, gorputza azpian ...\nZer hobe da autokargatzeko hormigoi nahastailea?\nGero eta gehiago dira autokargatzeko hormigoi nahastailearen fabrikatzaileak, eta produktuen barietatea konplexua da eta horrek erabiltzaileek erosteko zailtasunak dakartza; 1. Hormigoi auto-kargatzailearen errendimendu parametroak ulertzeko, adibidez, zer motor mota aukeratzen dugun, zenbat ca ...\nSei hondeamakina mantentzea ezin da egin!\n1. Pneumatikoen presioa handiegia da Hondeamakina erabiltzeko prozesuan, oso garrantzitsua da pneumatikoen mantentzea. Orokorrean, pneumatikoen presioa tenperatura egokia denean udazkenean eta neguan presio estandar mekanikoaren arabera doitu daiteke. Hala ere, presio estandarra ez da ...\nZer gertatzen da hondeamakinaren zilindro hidraulikoan "keinuka" fenomenoarekin?\nZilindro hidraulikoaren buruarekin egiten den diagnostikoaren prozesua 1. Hondeamakinaren zilindro hidraulikoak altxatzean "keinua" egiten duenean, hautatu zilindro hidrauliko normala (esaterako, ontzi zilindroa) olio sarrera eta bi zilindroak itzultzeko hodiak ordezkatzeko. Une honetan, funtziona ezazu ...\nZertan jarri behar da arreta gurpila kargatzeko motorrak funtzionatzen duenean?\n1. Gurpil-kargatzailearen motorra martxan jarri ondoren, balaztatze-presioa segurtasun-presioa lortzen duenean hasteko prest dago, gidatzerakoan balaztatze-segurtasuna bermatzeko. Estua da Larrialdietako balaztatzeen kasuan, sakatu larrialdiko eta aparkatzeko balaztako botoia (botoiak soilik ...\nZertan oinarritu behar da garbigailuan atzera-kargagailua?\nRetroexkargagailua eraikuntza guneetan erabiltzen da batez ere. Eraikuntza-industria modernorako, kostu-eraginkorra den eraikuntza-ekipamendua edukitzea ere nire betebeharra da. Zirrikatzen duguna da atzera-kargagailuaren hobekuntza eta taula laburra geroago erabiltzeko, baita geroago erabiltzeko ere. .\nZertan jarri behar dugu arreta eskorga kamioiak erabiltzean?\nOrga-kamioiak erabiltzerakoan arreta behar duten gaiak honakoak dira: 1. Orga-kamioiak erabiltzerakoan, arreta berezia jarri behar da bateria garaiz kargatzeari eta bateria behar bezala mantentzeari. Erreparatu metodoari biltegiratze bateria kargatzean Erabat kargatuta ob ...\nZertan jarri behar da arreta 4 gurpileko motordun eskorga kamioiaren motorrean?\n4 gurpileko motako eskorga batek garraio arazo ugari konpontzen lagun diezaguke, batez ere zementuzko lauza handi samarrak, hormigoia eta abarretarako. 4 gurpileko motako eskorga bidez zuzenean garraia daitezke. 4 gurpileko motordun eskorga askotan erabiltzen da obraren eraikuntzan ...\nNola murriztu alferrikako energia kontsumoa hondeamakinaren funtzionamenduan\nLehenik eta behin, alferrikako potentzia-galera murriztu. 1. Ihes-hodien eta isiltzaileen erabilera eta babes zuzena, besteak beste, kokea isiltzailetik maiz ateratzea, kaltetutako isiltzaileak garaiz konpontzea, ihes-hodiak aurrerantz instalatu beharrik ez izatea, ez dira auto-finak eta ihes-hodi luzeak behar, etab. 2.Ke ...\nTeknologia da lehen produktibitatea, hormigoizko nahasgailu honek benetan egiten du\nTxinako ingeniaritzaren abiadura oso famatua da munduan, eta ingeniaritza-makineria aurreratuak funtsezko papera betetzen du. WIK kamioi nahastaileak hormigoiaren ekoizpena erabat aldatzen du. Prozedura eraginkor eta adimendunak produkzioa erraza eta erraza bihurtzen du. Elikatzea, pisatzea eta nahastea Uraren injekzioa ...\nZergatik da hain ezaguna Autokargatzeko Hormigoia?\nHormigoia nahasteko makinak merkaturatzeak hormigoia erabiltzeko modu berri bat ireki du proiektu txiki eta ertainetarako, ekonomikoa eta erosoa, eta proiektu txiki eta ertain askok erosi dituzte proiektuan. Auto-kargatzeko nahasketa-kamioi askoren artean, nahasketa-kamioi hau ...\nNola arautzen dute langileek autokargatzeko hormigoi-funtzionatzaileen funtzionamendua_Nola osatzen dute hormigoi autokargatzaileek?\n1. Eraikuntza-gunean deskargatu ondoren, berehala garbitu elikagai-ontzia, deskargatu ontzia eta deskargatu kanela nahastailearen kamioiarekin batera datorren mahukarekin lohia eta hormigoia gorputzera atxikitzeko. Itzuli Nahasketa estaziora itzultzean, 150-200 litro ur egon beharko lirateke ...\nHondeamakina Arakatzailea, Autokargatzeko Hormigoia, Mini Gurpil-kargatzailea, Ontzi gurpil kargatzailea, Gurpil-kargatzailea, Lw300kn Gurpil-kargatzailea,


Bertso Urtie egitasmoaren barruan saioa antolatu du Erniarraitzek Azkoitian hilaren 28rako - Azpeitia - uztarria.eus\nBertso Urtie egitasmoaren barruan saioa antolatu du Erniarraitzek Azkoitian hilaren 28rako\nAnartz Izagirre 2021-11-16 11:11\nAndoni Egaña Azkoitiko saioan izango da. (Wikipedia)\nAndoni Egaña, Julene Iturbe, Beñat Gaztelumendi eta Amaia Agirre ariko dira kantuan Elkargunean, 18:00etan hasita. Sarrerak gaurtik salgai daude Entradium atarian eta Azkoitiko Udalaren webgunean.\nErniarraitz bertsozale elkarteak eta Azkoitiko Udalak antolatuta, Bertso Urtie egitasmoaren barruko bertso saioa izango da azaroaren 28an, igandea, Azkoitiko Elkargunean. 18:00etan hasita, lau bertsolari arituko dira bertsotan oholtzan: Julene Iturbe, Amaia Agirre, Andoni Egaña eta Beñat Gaztelumendi; gai-jartzailea, berriz, Maite Berriozabal izango da. Saiorako txartelak gaurtik aurrera eskuratu ahalko dira Entradiumen eta Azkoitiko Udalaren webgunean, hamar euroren truke.


Guridik irabazi du Aratosteetan dotoreen apaindutako taberna lehiaketa - etakitto.eus\nEibarko Udalak Aratosteetan dotoreen apaindutako taberna lehiaketan saria Guridi tabernak irabazi du, euskal mitologia eta pertsonaien inguruko dekorazioarekin. Horrez gain, epaimahaiak aipamen berezia egin dio Katu Kale tabernari, “Feria de Abril” koko-jantziarengatik. Aurtengo lehiaketan 11 tabernek hartu dute parte.\n#aratosteak2018 #taberna #lehiaketa #eibarkoudala\n« “Loreontzitik ateratako ikurrak! ” (Iratxe Gimenez) Euskadiko errekorra lortu du Odei Jainagak »


Disolbagarritasuna eta gatzen hauspeaketa\nAnalisi kimiko asko, bai kuantitatiboak bai kualitatiboak, gatzen hauspeaketak sorraraziz burutzen dira. Noiz sortuko da, ordea, hauspeatua? Gatzik geratuko ote da disolbatuta? Zenbat?\nGatz gehienak disolbagarriak dira uretan eta kantitate handietan gainera; baina badaude beste asko ere disolbagarritasun txikikoak. Hauei disolbaezinak esaten zaie.\nUretan disolbatzerakoan gatzei beren kristal-sarea deusezten zaie. Hori gerta dadin, ioien artean dauden erakarpen-indarrak gainditu behar dira eta hautsi, hau da, gatzaren sare-energia gainditu behar da. Hau lortzeko ioiak hidratatu egin behar dira disolbatzaile egoki baten bitartez. Jeneralean hidratatze-energia txikiagoa izan ohi da sare-energia baino; beraz, horren ondorioz, disolbatze-prozesuak endotermikoak izan ohi dira. Hortik dator, hain zuzen, ia gatz guztien disolbagarritasuna handiagoa egitea tenperatura igotzerakoan.\nDisolbatze-prozesuan, bestalde, desordena handiagoa egiten da, hau da, entropia handiagoa egiten da, honekin disolbatze-prozesua erraztuz. Askotan bezala prozesuaren berezkotasunean eragina duten bi terminoak bata bestearen kontrakoak dira: termino entalpikoa (energia) eta termino entropikoa (ordena). Hortik dator tenperatura bakoitzean disolbagarritasun-oreka konkretu bat egotea.\nKantitate gutxitan disolbatzen diren gatzek jeneralean, sare-energia handiagoak dituzte asko disolbatzen diren gatzek baino, baina hidratazio-energia txikiagoak. Disolbatze-prozesua, horregatik, kasu horietan zail eta oso poliki gertatu ohi da. Honela bada, ioi disolbatuen kontzentrazioa oraindik ere oso txikia denean, ioiak kristalizatzen hasten dira abiadura batean. nahiz hau oso txikia izan. Abiadura hori nahikoa da, hala ere, disolbatze-abiadura berdintzeko, hau, gorago esandakoagatik, oso txikia baita. Orekara iritsitakoan disoluzioa asetu egin dela esan ohi da.\nEz da batere erraza gatzen disolbarritasuna aurresatea. Taulan zenbait konposatu ionikoren disolbagarritasuna ikus daiteke kualitatiboki emanda.\nBi disoluzio nahastutakoan, bakoitzak gatz disolbaezinaren ioi banarekin, gatzaren hauspeaketa gertatzen da normalean. Hala, adibidez, bario klorurozko disoluzio bati potasio sulfatozko beste disoluzio bat botatzen bazaio, bario sulfatozko hauspeatu zuria eratzen da, erreakzio honen arabera:\nPotasio ioiak eta kloruroak zeuden moduan geratu dira, erreakzionatu gabe.\nEz dago gatzik, zehatz esanda, disolbaezina denik. Gutxien disolbatzen diren gatzen kasuan ere beti dago oreka disolbatu gabeko gatz solidoaren eta disoluziotan dauden ioien artean. Goragoko kasuan adibidez hauxe edukiko dugu:\nDisolbaezin esaten zaien gatzen kasuan oreka hau ezkerreko aldera dago desplazatuta, baina beti daude eta ioien kontzentrazioak, txikiak badira ere, disoluziotan, oreka kimikoaren legea behar dutenak:\nDisolbatu gabeko gatza solido purua denez, dagokion kontzentrazioaren balioa konstantea da tenperatura eta presio jakinetan (laboratorioko baldintza normalak). Beraz honelaxe idatz daiteke oreka-baldintza:\ngatzaren disolbagarritasun-biderkadura deritzona da.\nOreka dagoenean, beraz, disolbatu gabeko solidoaren eta disoluziotan dauden ioien artean berdintza hori betetzen da.\nZer gertatuko litzateke noizpait horrela ez balitz eta beste adierazpen hau beteko balitz:\nBi gauza esan daitezke horretaz:\n1. Sistema horretan ez dago orekarik.\n2. Disoluzioa ez dago asetuta eta ez da solidorik egongo hauspeatuta.\nZer geratatuko litzateke, ordea, hau beteko balitz:\nBerriz ere bi gauza ditugu:\n1. Berriz ere ez da orekarik izango.\n2. Nola disoluziotan dauden ioien kontzentrazioen biderkadura handiagoa den orekazko biderkadura baino, hauspeaketa (solidoaren eraketa) gertatuko beharko da orekara iristeko, ioien kontzentrazioak txikiagoak eginez. Orekara iritsitakoan berdintza beteko da:\nJeneralean, bada, bi disoluzio baditugu bata bario klorurozkoa eta bestea potasio sulfatozkoa eta nahasten baditugu, nahastu ondoren ioien kontzentrazioa izanik eta ioien kontzentrazioa . Bi gauza hauek gerta daitezke:\nKasu honetan ez da hauspeaturik eratuko.\nHauspeatua eratuko da.\nGatzak bi ioi baino gehiago ematen dituenean disolbatzerakoan, gatz horren disolbagarritasun-biderkadura idazterakoan ioi-kopurua ere kontuan hartu behar da, kontzentrazioan berretzaile jarrita. Adibidez, bario fluoruroak ioi hauek ematen ditu disolbatzerakoan:\nDagokion disolbagarritasun-biderkadura hauxe izango da:\nDisolbagarritasun-biderkadura tenperaturaren menpe dagoen magnitudea da eta normalean 25ºC-tan eman ohi da. Taulan zenbait gatzen disolbagarritasun-biderkadurak ikus daitezke.\ntxikia denean ioien kontzentrazioa disoluziotan txikia dela esan nahi du eta disolbagarritasuna ere txikia izango da.\nHona hemen zenbait gatzen disolbatze-oreka eta disolbagarritasunbiderkaduraren adierazpena:\nZilar kloruroaren disolbagarritasun-biderkadura, ezaguna da, -ekoa da 25ºC-tan. Jakin nahi da hauspeaturik eratuko den 0,1 M den -zko 1l disoluzio eta 0,1 M den HCl-zko 1l disoluzio nahastutakoan.\nZilar kloruroaren disolbatze-oreka hauxe da:\nDisolbagarritasun-biderkadura hauxe da:\nDisoluzioak nahastutakoan bolumena 2 l-koa izango da eta ioien kontzentrazioak hauexek:\nIkusten den bezala:\nBeraz hauspeatua eratuko da.\nKaltzio bromuroaren disolbagarritasuna uretan mol/lkoa da 25ºC-tan. Bere disolbagarritasun-biderkadura jakin nahi da. Kaltzio bromuroaren disolbatze-oreka hauxe dela jakinik:\nDisolbatze-orekan ikusten den bezala, bakoitzeko 1mol eta 2 mol eratzen dira. Nola disolbatzen diren litro bakoitzeko, ioien kontzentrazioak hauexek izango dira:\nOrdezkatu besterik ez dago disolbagarritasun-biderkadura lortzeko:\nIoi komunaren efektua\nGutxi disolbatzen den gatza ur purutan disolbatzen bada, bere ioien kontzentrazioa gatzaren disoziazioaren ondorioz sortuko da, ez besterik. Hala, ur purutan disolbatzen bada:\nNahi eta nahi ez hau bere behar da:\nBaita hau ere, disoluzio asetuta badago:\nIkus dezagun zer gertatzen den disoluzio horri konposatu disolbagarria botatzen badiogu, ioi komuna duena -arekin. Hauek izan daitezke, adibide, konposatu disolbagarri horiek: Argi dago: -aren balioa handiagoa egingo da eta Le Chatelier-en hastapenaren arabera disolbatze-oreka ezkerreko aldera abiatuko da. ioien kontzentrazioa jaitsiz, balioaren jaistea erraz kalkula daiteke, kontuan hartuz ioien eta ioien biderkadurak konstante mantendu behar dela.\nIoi komunaren eragina sarri erabili ohi da Kimikan ioi konkretu baten hauspeaketa oso-osorik burutzeko; horretarako hauspeatzailea botatzen da kantitate handietan. Disoluzio bateko ioia hauspeatu nahi bada oso-osorik AgCl eran, NaCl-a botako da disoluziotara kantitate handietan; disoluziotan ez da ia-ia ioirik geratuko.\nAgCl-aren disolbagarritasun-biderkadura -ekoa da 25ºC-tan. Jakin nahi da zein izango den ioien kontzentrazioa AgCl-a, asetu arte, ur purutan disolbatzen bada. Zein izango litzatekeen, hau ere jakin nahi da, ioien kontzentrazioa AgCla, asetu arte, 0,1 M den NaCl-zko disoluziotan disolbatuko balitz.\nUr purutan disolbatzen den kasurako bi baldintza daude bete beharrekoak:\nBeraz, emaitza erraza da:\nHorixe da ioien kontzentrazioa.\n0,1 M den NaCl-zko disoluziotan disolbatutakoan hauxe edukiko dugu:\nEzezaguna da ioi horren kontzentrazioa.\nIoi honek bi kontribuzio ditu, AgCl-arena (x) eta NaCl-arena (0,1). Hurbilketa bat egin da, logikoa, gatz disolbaezinaren kontribuzioa oso txikia delako.\nOrdezkatuz disolbagarritasun-biderkaduaren adierazpenean:\nErraz dugu ioien kontzentrazioa:\nIkusten den bezala ia-ia ez da zilar klorurorik geratzen disolbatuta.\nNaCl-zko ur-disoluzio bati ur-disoluzioa botatakoan, AgClzko hauspeatu gorria eratzen da.\nNaI-zko ur-disoluzio bati ur-disoluzioa botatakoan, AgI-zko hauspeatu hori hila eratzen da.\n-zko ur-disoluzio bati NaI-zko ur disoluzioa botatakoan, hauspeatu horia eratzen da.


ABEren kudeaketa - FREMAP kanala - Aldi baterako ezintasunaren kudeaketaren faseak\nAldi baterako ezintasunaren kudeaketako faseak\nKudeaketa ABE FREMAPen ikuspegi hirukoitza du\nEnpresaren egoeraren hasierako diagnostikoa\nOsasuna dela-eta ez laneratzearen kausak aztertzeko, enpresen eskura jartzen dira kontingentzia profesional nahiz arrunten ondoriozko aldi baterako ezintasunari buruzko txosten eta adierazleak, bertan jasorik indize horien hileko eta urteko bilakaerari buruzko informazioa ere, zenbakitan eta grafikotan; horrez gain, erakunde bakoitzaren sektorearekin alderatzen da guztia.\nTxosten horietan aldi baterako ezintasunari buruzko analisia ematen zaio enpresari, honako hauetan oinarrituta:\nEstatistika aldagai hauek: adina, generoa, kontratu mota, bajen urtarokotasuna, enpresako patologia ohikoenen ehunekoa medikuntzako espezialitatearen arabera.\nAldi baterako ezintasun ohikoenen araberako adierazleak: aldi baterako ezintasunaren indizea, intzidentziaren indizea, maiztasunaren indizea, alta jaso gabekoen ehunekoaren indizea.\nSektorearekiko konparazioak eta enpresaren eremu geografikoa: Kontuan hartuta FREMAPen lagin estatistikoa (3.800.000 langile babesten ditu), enpresentzat oso esanguratsuak diren konparazioak egin daitezke.\nAldi baterako ezintasunaren kostuen zenbatespenari buruzko txostenak: halakoen bidez, enpresek kuantifikatu ahal izango dute zer kostu izango duten zuzenean eta zeharka kontigentzia profesional eta arruntengatiko bajen ondorioz.\nKudeaketako txosten eta adierazleak:\nHona hemen enpresek eskuratu ditzaketen txostenak:\nKontingentzia profesionalari buruz\nIstripu tasaren txostenak\nIntzidentzia indizearen hiletik hilerako bilakaera eta aurreko urteetako datuekin eta jarduera-sektorekoekin alderaketa.\nAukeratutako aldian alta medikoa jaso gabe dauden langileen bilakaeraren ehunekoa.\nBanaketa estatistikoa aldagai hauen arabera: generoa, adina, antzinatasuna, istripuaren gunea, lanaldiko ordua, asteko eguna, gertatzeko modua, anatomiako atala, agente materiala, kontratu mota, antzinatasuna lanpostuan, okupazio kodea, eguneko ordua, ohiko lana, leku mota eta lan mota.\nBaja eragin duten eta ez duten istripuengatik eta gaixotasun profesionalengatik erregistratu diren espedienteen deskribapena, barne harturik halakoak adierazteko ereduetan agertzen den informazio xehea ere (Delt@ eta CEPROSS).\nTxostena lortzea eta istripu tasari buruzko datuak zuzenean eskuratzea, "FREMAP ON LINE" zerbitzuaren bitartez.\nKontingentzia profesionalaren ondoriozko aldi baterako ezintasunaren txostenak\nTxosten hauek agerira ekartzen dute zer bilakaera izan duen kontingentzia profesionalaren (laneko istripuak eta gaixotasun profesionalak) ondoriozko absentismoak, hiletik hilera eta urtetik urtera, eta konparazioak egiten dituzte unean uneko ekitaldiaren eta/edo aurreko bien artean eta enpresaren sektorearekiko.\nKontingentzia arruntaren ondoriozko aldi baterako ezintasunaren txostenak\nzer bilakaera izan duen kontingentzia arruntaren ondoriozko aldi baterako ezintasunaren indizeak, hiletik hilera eta urtetik urtera, hori guztia konparazioa eginez unean uneko ekitaldiaren eta/edo aurreko bien artean eta enpresaren sektorearekiko.\nBanaketa estatistikoa aldagai hauen arabera: generoa, adina, kontratu mota, bajaren urterokotasuna (hila eta asteko eguna) eta medikuntzako espezialitatea.\nTxosten guztiak zuzenean eskuratu daitezke aplikazioaren bitartez: "FREMAP ON LINE\nBarne txosten eta adierazleak\nFREMAPek barne jarraipena egiten die enpresa elkartu bakoitzaren aldi baterako ezintasunaren kudeaketari buruzko adierazleei –emandako hitzorduak, kontsulta medikoak, asistentzia atzeratu den egunak, egindako ebakuntza kirurgikoen kopurua, egindako errehabilitazio tratamenduak, egindako alta proposamenak eta aldeko iritzia jaso dutenak– zertarako eta neurri zuzentzaile egokiak ezarri ahal izateko adierazleen bilakaeraren arabera, langileen osasuna hobetze aldera. Txosten horiek enpresen esku jartzen dira.\nAldi baterako ezintasunaren kudeaketan hurrengo ekintzak burutzen dira:\nFREMAPek estaldura hauetan gauzatzen du enpresen aldi baterako ezintasunaren kudeaketa:\nAraubide orokorraren arabera, lan istripuak dira langileak besteren konturako lana dela-eta edo haren ondorioz gorputzean izandako lesioak (8/2015 Legegintzako Errege Dekretua, urriaren 30ekoa (156. artikulua) )\nLangile batek laneko istripua izanez gero\nFREMAPeko zentro batera joango da, nazio osoan dituen 200 zentroren baino gehiagoren artean, eta han arreta medikoa emango diote bere gaitzetarako. Gaitzak direla-eta langileak ezin badu bere laneko jarduera gauzatu eta tratamendu medikoa behar badu, FREMAPeko Osasun Zerbitzuek baja medikoa emango diote eta berehala jakinaraziko diote enpresari, lan istripuari buruzko nahitaezko partea bidal dezan 5 egun balioduneko epean, Delt@ sistemaren bidez (Lan eta Gizarte Segurantzako Ministerioa).\nEsteka: web honetara: Delt@ Sistema\nLangileak baja medikoa hartu behar izanez gero\nFREMAPetik egiten da mota orotako tratamendu mediko eta/edo kirurgikoa, diagnostiko proba, errehabilitazio tratamendua, kontsultak espezialistekin, baja medikoa igortzetik alta medikoa igortzera arte, langilea bere lanpostura berriz itzultzeko. Langile bakoitzak bere mediko arduraduna izango du, eta hark koordinatuko du tratamendu osoa medikuntzako espezialista batek baino gehiagok esku hartu behar badu.\nJasotako tratamenduaren ondoren langilea ez bada gai berriz ere bere ohiko lanpostuan laneratzeko\nFREMAPek baliaezintasun proposamena egingo dio Gizarte Segurantzako Institutu Nazionalaren Probintzia Zuzendaritzari. Gainera, lanbideko orientazioa eta prestakuntza emateko banan-banako programa eskaintzen zaie langileei, haiek berriz laneratzea sustatzeko; programa horri berregokitzapen profesional deritzo.\nAraubide orokorreko definizioaren arabera, gaixotasun profesionaltzat hartuko da besteren kontura egindako lanaren ondorioz hartutakoa, aplikatzekoak eta Gizarte Segurantzaren Legea garatzekoak diren xedapenen bitartez (8/2015 Legegintzak ED, urriaren 30ekoa, Gizarte Segurantzaren Lege orokorraren testu bategina onartzen duena ) onartzen den koadroan zehazten diren jardueretan (1299/2006 ED, azaroaren 10ekoa ) baldin eta gaixotasun profesional bakoitzerako koadro horretan aipatzen diren elementu edo substantzien eraginez sortu bada.\nGaixotasun profesionala diagnostikatuta dagoenean, arrisku profesionalaren estaldurarako erakundeak emango du haren berri, eta gaixotasun profesionalaren parte elektronikoa erabiliko du horretarako, CEPROSS izeneko aplikazio informatikoaren bitartez (RD. 1299/2006 ED, azaroaren 10ekoa ).\nGizarte Segurantzako Antolamenduko Zuzendaritza Nagusia izango da CEPROSS sistema administratzeaz arduratuko dena.\nFREMAPen bidez egiten da tratamendu mediko, kirurgiko eta errehabilitatzailea, baja medikoa ematen denetik alta medikora arte.\nKontingentzia arruntak eragindako aldi baterako ezgaitasuneko egoera erabakigarritzat joko dira, gaixotasun arruntak eta lanekoa ez den istripuak eragindako gaixotasunak, langileak osasun laguntza jasotzen duen eta lanerako ezgai den bitartean.\nArau esparruak Urriaren 30eko 8/2015 Legegintzako Errege Dekretua. Horren bidez, Gizarte-segurantzako Lege Orokorraren testu bategina ontzat eman zen arautzen du, beste alderdi batzuen artean, Gizarte Segurantzarekin lankidetzan aritzen diren mutualitateek kudeatzea aldi baterako ezintasunagatiko prestazio ekonomikoa ezintasuna kontingentzia arrunten ondoriozkoa denean; bada, arau esparru horren barruan –eta Osasun Zerbitzu Publikoek baja eman eta gero– FREMAPen lankidetzaren ardatza da osasun jarraipen eta diagnostiko azkarra egitea, proba eta/edo azterketa osagarriak eginez edo, langilea itxaron-zerrenda batean badago, horiek aurreratuz, tratamendu medikoa berehala aplika dadin eta, horrenbestez, langilea laster laneratu ahal izan dadin berriz ere lanpostura bere gaitasun oso-osoekin. Horretarako, jarduketa hauek eramaten dira aurrera:\nHizketakide bakarrak berehala erregistratzen du baja medikoa, ITRED bidez haren berri jaso ondoren.\nHizketakide bakarrak aldi baterako ezintasunaren subsidioa jasotzeko eskubidea aitortzen du, edo, egiten duen berme kontrolean oinarrituta, prestazio ekonomikoa ukatzen, deuseztatzen eta/edo eteten du.\nBaja medikoa jasotakoan, FREMAPeko erizaintzako pertsonala telefono bidez jarriko da langilearekin harremanetan. FREMAPek jarduteko protokolo bat du Erizaintza Zerbitzuan; homogeneoa da nazio osorako, eta DBLO betetzeko egokituta dago.\nPazientearekin harremanetan jarri ondoren erizaintzako pertsonalak uste badu ez dela beharrezkoa hura kontsultara joatea, Gehiago ikusi:\nosasun txostena eskatuko dio langileari bajaren arrazoia egiaztatzeko. Orduan, FREMAPen Osasun Zerbitzuak aldizkako jarraipena egingo du telefono bidez, pazienteari bere egoeraren eta eboluzioaren arabera beharrezko duen laguntza eskaini ahal izateko. Pazientearekin harremanetan jarri eta gero hura FREMAPera bertaratu daitekeela uste badu erizaintzako pertsonalak, etxetik hurbilen duen asistentzia zentroan kontsulta egiteko hitzordua emango dio. Ez badu telefonorik edo langilearekin harremanetan jarri ezin badira, gutun arrunt bidez edo burofax bidez emango zaio hitzordua.\nFREMAPen Osasun Zerbitzuen zitazioa: Osasun langileak langilearekin harremanetan jarri ondoren, patologiak horretarako aukera ematen badu hitzordua emango zaio FREMAPeko Osasun Zerbitzuetara joateko.\nPaziente bakoitzak bere sendagilea du, Gehiago ikusi:\neta hark koordinatzen du prozesu osoa eta asistentziako tratamenduaren jarraitutasuna. FREMAPeko osasun zerbitzuak aztertuko du proba diagnostikorik, tratamendu terapeutiko eta errehabilitatzailerik eta kirurgiako ebakuntzarik egin behar den. Osasun Zerbitzu Publikoko sendagileak baimena eman eta pazienteak baimen informatua eman ondoren egingo dira. Medikuntzako beste espezialista batzuekin kontsultak egiteko aukera ere azter dezake sendagileak. Emaitzak langilea artatzen duen Osasun Zerbitzu Publikoko sendagilearen eskueran jarriko dira.\nAlta eta/edo ezintasun proposamenak: Gehiago ikusi:\nAraudiak mutualitateen osasun zerbitzuak eskuduntzen ditu, osasunaren arloko ikuskaritza alta eta/edo ezintasun iraunkorreko proposamenak egiteko eta, aldi berean, langileari eta Gizarte Segurantzako Institutu Nazionalari ere jakinarazten zaizkie, jakinaren gainean egon daitezen. Osasun Zerbitzu Publikoak erabaki arren pazienteak aldi baterako ezintasun egoeran jarraitu behar duela, FREMAPek alta ekimena formulatu ahal izango du GSINean, pazientea berriz laneratu daitekeela uste badu.\nOsasun azterketara ez agertzeagatik deuseztatzea: Gehiago ikusi:\njustifikaziorik gabe gertatzen bada. Kautelaz eten egingo da prestazio ekonomikoa eta 10 egun balioduneko epea emango zaio, azterketara agertu ez den egunetik hasita hasita, zergatik joan ez den justifika dezan. Pazienteak modu sinesgarrian eta ziurtagiriekin justifikatzen badu, kautelazko etenaldia kendu eta berriz ekingo zaio jarraipen medikoari. Pazienteak ez badu behar bezala justifikatzen ez agertu izana, subsidioa jasotzeko eskubidea deuseztatuko zaio.


Galdamesek eskola zaharrak erakutsiko ditu Ondarearen Europako Jardunaldietan ~ Blog de Petronor\nGaldamesek eskola zaharrak erakutsiko ditu Ondarearen Europako Jardunaldietan\n28.10.20 Olaia Saralegi No hay comentarios\nGaldameseko Udalak herriko eskola zaharrak ezagutzera emango ditu bi bisitaldi gidatuetan, datorren larunbat honetan, urriak 31, Ondarearen Europako Jardunaldien barruan.\nBizkaiko Foru Aldundiak antolatutako jardunaldi hauen aurtengo leloa erreferentzia gisa hartuta (“Ondarea eta hezkuntza”), Galdamesek ezagutzera eman nahi ditu “Galdames, ikasgela irekia” izenburua duen bisitaldian, herrian oraindik ere zutik jarraitzen duten eskola‐eraikinak, baita artxiboko dokumentuak eta interes handiko beste objektu batzuk ere. Bisitaldia interaktiboa izango da eta Ainara Apraiz zein Carlos Glaría izango dira gidariak.\nGoizeko txanda 10:30ean hasiko da eta arratsaldekoa, berriz, 16:30ean; bakoitzaren iraupena hiru ordu ingurukoa izango da. Abiapuntua San Pedro plaza izango da, udaletxearen ondoan.\nPlaza kopurua oso urria da eta, dagoeneko, itxarote‐zerrenda dago, baina interesa duten pertsonek 946104930 telefono zenbakira deitu edo honako helbide elektronikora idatzi dezakete: kultura@galdames.eus.


Michiel Adriaenszoon de Ruyter (Flessinga, Zazpi Herbehere Batuen Errepublika, 1607ko martxoaren 24a - Siracusa, Sizilia, 1676ko apirilaren 29a) herbeheretar amirala izan zen.\nPortugalgo Independentziako Gerran parte hartu zuen 1641. urtean, eta ingelesen eta herbeheretarren artekoan, 1652-1654 urte-bitartean. 1699an, Danimarkako itsas armadarekin batera bi aldiz menderatu zuen Suediako armada. Herbehereen eta Ingalaterraren arteko bigarren gerran (1665-1667) garaipena lortu zuen hasieran Monk ingelesaren aurka, baina ihes egin behar izan zuen Monkek eta Ruperto printzeak bat egin zutenean. Hala eta guztiz ere, Tamesis ibaian gora egin zuen, eta Londresko hiriari setioa ezarri zion Ingalaterrako itsas armadaren ahulezia agerian utzita. Holandako Gerra piztu zenean (1672), eta Hagako Hitzarmena izenpetu ondoren (1673), frantsesek eta ingelesek osatu zuten armada menderatu zuen Ruyterrek. Messinako biztanleek espainiarren mendekotasunaren aurkako matxinada bultzatu zutenean (1674), Mediterraneo itsasora abiatu zen Karlos II.ari laguntzeko asmoz, baina zauritu egin zuten Agostako uretan, eta handik gutxira hil zen.


Biodibertsitatea izaki bizidunen aniztasuna da. Bere baitan hartzen ditu landareak, animaliak, onddoak, mikroorganismoak, ekosistemak… bai eta ekosistemok dauden herrialde edo eskualdeak ere. Milioika urteko eboluzioaren emaitza da, hala prozesu naturalen nola gizakien eragin gero eta handiagoaren ondorioa.\nTxoko honetan honelako galderei erantzungo diegu: zer da eboluzioa eta nola funtzionatzen du? Zelan eboluzionatu du gizakiak? Jarraitzen du oraindik eboluzioak? Zelan erakartzen dituzte loreek intsektuak? Ez kikildu eta galdetu: dena azalduko dizugu.


Atxaga ez, Atxega - Orio - Karkara.eus\nAtxaga ez, Atxega\nJexux Mari Perona 2016-12-29 16:27\nOrioko herritarrek uste dute ni oker nagoela, baina adierazi nahi diet nire ahalegin apalean aztertu ditudala bai Orioko elizako bataio-partidak eta Udaleko errolda-zerrendak, baita balea arrantzatu zuteneko Udalaren akta-agiriak ere, eta Atxega behar du\nMila bederatzirehun ta lehenengo urtian, maiatzaren hamalaugarren egunian, Orioko herriko barraren aurrian, balea agertu zan beatzik aldian. Bost traineru joan ziran patroi banarekin, mutil bizkor bikainak guztiz onarekin, Manuel Olaizola eta Loidirekin, Uranga, Atxaga ta Manterolarekin.\nOrioko azkeneko balea harrapatu zuten marinelei jarritako bertsoetan akats batbaino gehiago ageri da, eta azterketa sakon bat baino gehiago egin dute gai hauetan ni baino trebatuago direnek. Antonio Zabalaren Auspoa saileko Arrantzaleen bizitza liburuan ikus daiteke hori.\nNiri bost patroietako baten abizenak sortzen dit kezka: Jose Eustaquio Atxega Martikorenaren lehenengo abizenak. Gizon hori nire urruneko senidea da, eta nik beti entzun izan diet guraso eta familiakoei haien aitona Jose Maria Martin Atxega Martikorena eta bere anaia Eustaquio izan zirela, beste hirurogei bat marinelekin batera, Orion 1901ean balea harrapatu zutenak.\nNahiz eta bertsoetan Atxaga abesten den, eta gaur arteraino ez diogun garrantzirik eman, uste dugu Atxegaren oinordekoe(o)k merezi dutela/dugula duintasunez, memoria historikoari onespena eginez, haien abizena Atxega dela aitortzea.\nOrioko herritarrek usteko dute ni oker nagoela, baina adierazi nahi diet nire ahalegin apalean aztertu ditudala bai Orioko elizako bataio-partidak eta Udaleko errolda-zerrendak, baita balea arrantzatu zuteneko Udalaren akta-agiriak ere, eta gure Eustaquio denetan Atxega abizenarekin agertzen da.\nHortaz, zer dela eta jarri behar da Atxaga herriko horma, elkarteetako adierazpen, Orioko historiaren liburu, arraun liburu, kantu eta bertsoetan? Gainera, ez Orion ez inguruetan ez da inoiz Atxaga abizena duenik izan.\nEz al diogu, ba, bakoitzari dagokiona aitortu behar? Garai bateko norbait erratu bazen ere, gaur egungo familiakoen nahia hori da, eta dokumentuetan datu argiak daude. Nork konpondu behar ditu gaur egun, garai batean erratu zenaren oker mardul horiek?\nAtxega Eleizalde, Murguiondo Atxega, eta Urretabizkaia Atxega familietako oinordekook eskatu nahi diegu Orioko herritarrei, herriko alkate jaunari eta arduradunei, saia daitezela Eustaquio Atxega eta haren senide Juana Francisca eta Jose Maria Martinena aintzat hartzen eta haien oroimena zaintzen, akats edo erru historiko potolo hori zuzenduz, haien benetako deitura jarriz: Atxega. Eskerrik asko.\nGertatua jarri dut egiaren alde, hau horrela ez bada familiari galde, bihotzez mindu eta saminduak gaude, gora Atxegatarrak esan beldur gabe.


Navarplumako langileek greba irabazi eta beren lehen enpresa-hitzarmena lortu dute\n41 egunez greban egon ondoren, %10etik goitiko soldata-igoerak , 24 orduko lanaldi-murrizketa eta lan-erreforma indargabetzea lortu dituzte. Langileen antolamendua eta kemena izan dira garaipenaren gakoa.\nGaur, 2019ko martxoaren 12, akordioa lortu dute Navarpluman, 41 eguneko greba egin eta gero. Akordio hori enpresa-hitzarmen batean jasoko da, eta hurrengo eduki hauek izanen ditu:\nAzken lan-erreformen alderdirik atzerakoienak kendu dira. Eta haien ordez ultraaktibitate mugagabea eta borondatezko arbitrajea sartu dira, eta Langileen Estatutuaren 34.2 artikuluaren malgutasunaren aplikagarritasuna eragotzi.\nSoldata-igoerak %10etik goitikoak izanen dira. 2019rako, soldata-taula berriak ezarri dira, eta horri gehitu behar zaio antzinatasuna, orain arte jaso ez dena, eta gaueko plusaren igoera. Orobat, 2020. urterako, soldata-igoera hau izanen da: lehengo urteko KPI gehi puntu bat, %3ko mugarekin, KPIk portzentaje hori gainditzen ez badu, bederen.\n24 orduko lanaldi-murrizketa. Eta hitzarmena sinatzen denetik aitzin ez da lanik eginen igandeetan.\nEnpresak urteko lan-egutegia eta laneko txandak egin beharko du.\nNavarpluma enpresa Aratzuri-Orkoiengo industrialde batean dago, eta ahate-luma eraldatzen aritzen da. Martikoren partaidetza du, eta plantillan 38 langile ditu. Lan-baldintzak oso prekarioak ziren: oso soldata apalak, lanaldiak astelehenetik igandera, egutegirik gabe, txandak bat-batean aldatu... 2018ko apirilean, eta enpresak jarritako eragozpenen gainetik, ELAk hiru ordezkari lortu zituen hauteskunde sindikaletan, eta kidegoa antolatzeari ekin zion, bertako enpresa-hitzarmen bat negoziatzeari begira. Baina enpresak negoziatzeari uko egin zionez, langileek greba mugagaberako deialdia egin zuten otsailaren 1ean, eta handik 41 egunera helburu nagusiak lortu dira.\nOroitu beharrekoa da etekinak sortzen dituen enpresa dela Navarpluma, lehendabiziko enpresa-hitzarmena baino lehenagoko pertsonal-kostuak oso txikiak zirela, eta finantzaketa publikoa jasotzen duela, CENen eta Sodenaren arteko lankidetza-itunaren bidez, eta Nafarroako Gobernuaren kontura.\nTamalez Navarplumako lan-baldintza prekario horiek ez dira salbuespenezkoak Nafarroako industrian. Horregatik, Navarplumako langileek egindako borroka eredugarria izan da; izan ere, langile-kidego batek, antolamendu bidez eta helburu amankomun baten lelopean, bere lan-baldintzak duintzea lortu du. Baina, 41 greba-egunen ondotik garaipen hori izateko, erabakigarria izan da ELA sindikatuaren Erresistentzia Kutxa.\nAzkenik, ELAk zorionak ematen dizkie Navarplumako grebalariei, erakutsitako kemena eta ausardiagatik. Lehendabiziko enpresa-hitzarmena lorpen handi bat izan da, baina gerora begira oso garrantzitsua izanen da plantillaren batasunari eustea, lan-baldintzak hobetzeko bidetik jarraiki ahal izateko.


Josep Lluís Sert - Wikipedia, entziklopedia askea.\nJosep Lluís Sert i López (Bartzelona, 1902ko uztailaren 1a – Bartzelona, 1983ko martxoaren 15a) arkitekto eta hirigile kataluniarra zen.\nBartzelona, 1902ko uztailaren 1a\nBartzelona, 1983ko martxoaren 15a (80 urte)\nBartzelonako Arkitekturako Goi Eskola Teknikoa\nfondation Maeght (en)\nPavelló de la República Española (en)\nTwenty-five Year Award (2002) : Joan Miró fundazioa\nAIA Gold Medal (1981)\nKataluniako Generalitatearen Urrezko Domina (1981)\nhonorary doctor of the University Polytechnic of Catalonia (1981)\nZientzia Zentroa, Harvard Unibertsitatea, Boston, AEB\n2 Serten proiektatzeko prozesua\nJ.L. Sert arkitekto kataluniarra 1902an jaio zen Bartzelona hirian eta ikasketak bertan burutu zituen. Garai haietan Bartzelona kultur gune garrantzitsua zen eta Antoni Gaudi zen bertako arkitekto esanguratsuena, J.L.ren osaba J.Maria Sert margolaria zen Art Nouveau-ren jarraitzaile eta bere nahia barrokoko maisuak gainditzea zen. Familia giroa art noveau mugimenduaren hurbilekoak izan arren, Sert arrazionalisten jarraitzailea zen. Sert-ek Le Corbusier ezagutzeko aukera izan zuen bera Bartzelonara etorri zenean Gaudiren lan modernistak ikustera. Sert bere hiriari lotua zegoela eta modernismoa gertutik ezagutu zuela erakusten digu 1960ean Gaudiri buruzko liburu bat argitaratu izanak.\n1928an graduatu eta urte bat geroago Parisera joan zen. Bertan Le Corbusierrentzat lanean ibili zen urtebetez, Bartzelonara itzuli arte. Parisen pasatako urtean Le Corbusier eta Bauhaus-en pentsamoldeak jaso zituen eta horrela bere teoria arrazionalistak eratzen joan zen.\nIkasketak bukatu eta handik gutxira GATCPAC (Grup d'Arquitectes i Tècnics Catalans per el Progrés de l'Arquitectura Contemporània) taldea sortu zuen bere jaioterrian. Talde honen helburua pentsamendu arrazionalista eta arteen integrazioarekin lan egitea izan zen.\nEspainiako Gerra Zibila amaitu zenean 1939an, AEBetara joan eta New York-en bizitzen hasi, non “Town Planning Associates” eratu zuen. 1945tik aurrera hirigintza proiektu garrantzitsuak egin zituen: Brasil (Cidade dos Molokes), Peru (Chimbote) eta Kolonbian (Medellin) Lan guzti hauek CIAMen eskutik (Congrès International d'Architecture Moderne) irten ziren, bertako presidente Sert izan baitzen 1947-1956 urteetan.\nWalter Gropius arkitekto ospetsuaren ordezkoa izendatu zuen 1953an Harvard Unibertsitateak, 1968an erretreta hartu arte zuzendari karguan egon zelarik. Nahiz eskolan zuzendari aritu, bere lanak egiten jarraitu zuen. Garrantzitsuenak garai honetan: AEBetako enbaxada Bagdaden (1955-60) eta beretzako etxea 1958an Cambridge hirian egina, non arkitektura arrazionalista modernoa jarraituz estilo mediterraneoa lortu zuen.\n1955 urtean itzuli zen Europara eta Katalunian burutu zituen bere proiektuak. Urte honetan egin zuen Joan Miró artistaren estudioa Mallorcan.\nSerten proiektatzeko prozesuaAldatu\nSert-ek proiektua marrazki bidez hasten du, krokisek ezaugarri orokor batzuk dituzte: Detaile formal eta teknikoak batera lantzen ditu. Adibidez altxaeraren proportzioak eta leihoen kokapena estalkiaren sostengatze sistema eta uraren ebakuaziorako bideen detaileez laguntzen du. Bere marrazkietan argiaren garrantziaz konturatzen gara barnera sartzeko dituen bideak egiten dituen islak eta kanpoan sortzen diren itzalak agertzen baititu. Gainera, itzalek altxaera diedrikoetan sakontasunaz konturarazten laguntzen dio. Hasieratik giza eskalak kezkatzen du eta marrazki gehienetan gizontxoren bat marrazten du horretaz jabetzeko, ideiak argiago adierazteko esaldi motzez laguntzen ditu marrazkiak. Esaldi hauek ingeles,katalanez edo biak nahastuaz agertzen dira, krokis erabat pertsonalak baitira. Proiektuko ideiaren bati buruz zalantzarik badu galdera ikurrez markatzen ditu, proportzioak naiz eraikuntzari forma ematen dioten elementuak. Marrazkiaren zehaztasunaren arabera paper marratua, milimetratua edo zuria erabiltzen du.\nHasierako marrazkiak idazteko, marra horizontalak dituzten orrietan egiten ditu. Marra hauek proportzioak ongi marrazteko erabiltzen ditu, oinplano edo altxaeretan, nahiz-eta ez dien beti kasurik egiten, hasieran garrantzitsuagoa baita ahalik eta ideia gehienak azaltzea, berauek zehatzak izatea baino. Hasieran egiten dituen proportzio orokorrek aldaketa gutxi jasaten dituzte bukaera arte, proiektuaren garai honetan marrazkiei azkartasuna nabari zaie marra nahiz itzaletan.\nIdeiak argiago dituenean eta behar duena zehaztu nahi duenean paper milimetratua erabiltzen du marra garbiagoez marraztuz.\nEraikinaren proportzio guztiak argi dituenean bere espazialtasuna eta bere inguruan mugitzean ikusten diren zatiak (denbora) nabaritzeko maketa erabiltzen du. Maketei giza eskalaren ikuspuntua falta zaienez perspektiba konikoak erabiltzen ditu, hauek baitira giza ikusmena zehatzen adierazten duten errepresentazio moduak. Behin hauek denak egin ondoren, delineatzen hasten da.\nProiektua obran bertan aldatzen da, orubeari hobeki lotzeko, orduan konturatzen baita hobekien giza proportzioaren eraginaz eraikuntzan.\nSerten lana beti espazio eta bolumenen arteko erabateko orekan oinarriturik dago. Eraikuntza materialen erabileran nahiko zentzuzkoa da eta gehienetan begi bistan agertzen dira bukaera emanez edo apaindura moduan. Koloreak modu sinplean erabiltzen ditu eta ezberdintzeko funtzioa izan ohi dute. Bere lan denetan argiarena zen garrantzi nagusia.\nSert-ek arkitektura eta hirigintzari buruzko liburuak idatzi zituen, bere bizitzan zehar ikertzen aritu baitzen.\n1930-31 : Etxebizitza eraikina Muntaner kalean, Bartzelona\n1932-36 : Casa bloc, Bartzelona\n1933-1935 : Tuberkulosi aurkako Osasun etxea, Bartzelona\n1933-35 : Macià Plana, Bartzelonako hiri plan orokor baten egitasmoa\n1934 : Ciutat de Repòs i de Vacances proiektua, Bartzelona\n1936-37 : Espainiako Pabilioia 1937ko Erakusketa Unibertsalean, Paris\n1958-65 : Holyoke zentroa, Boston, AEB\n1956 : Pilar eta Joan Miró Fundazioa, Palman\n1960 : Estatu Batuen Enbaxada, Bagdad, Irak\n1961-63 : Apartamentuak, Harvard unibertsitatea, Boston, AEB\n1964 : Maeght fundazioa, Saint-Paul-de-Vence, Frantzia\n1972-73 : Zientzia zentroa, Harvard unibertsitatea, Boston, AEB\n1972-75 : Joan Miró fundazioa, Bartzelona\nWikimedia Commonsen badira fitxategi gehiago, gai hau dutenak: Josep Lluís Sert\n(Gaztelaniaz) Biografia eta proiektuak\nMultimedia: Josep Lluís Sert


author_facet:"Euskadi. Hezkuntza, Unibertsitate eta Ikerketa Saila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Automatizazioa eta robotika industriala (Heziketa Zikloa). Goi maila" format:"eBook"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Automatizazioa eta robotika industriala (Heziketa Zikloa). Goi maila Formatua: Liburu elektronikoa\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Beasaingo DBH 2ko ikasle-talde bat saritua izan da kimikaren esparruko lehiaketa batean - Aktualitatea - Ikasmina\nBeasaingo DBH 2ko ikasle-talde bat saritua izan da kimikaren esparruko lehiaketa batean\nBerriki, aurten Taula Periodikoaren Nazioarteko Urtea dela eta, Beasaingo La Salle-San José zentroko DBH 2ko ikasle talde batek lehen saria irabazi zuen, efemeride horren harira Kimikako Fakultateak antolaturiko lehiaketan.\nProiektu irabazlea, “Taulanklika” izena duena, taula periodikoaren errepresentazio batean datza, non elementu kimiko bakoitza adierazten den dagokion letra edo letrekin eta letra hauen ilustrazio batekin -elementu kimikoari buruzko informazioa bilatuz eta euren begi-bistako ezaugarriak esplikatuz (erabilera, aurkikuntza urtea, etab.)-.\nSariaren ematea EHUren Kimikako Fakultatean (Donostia) egin zen, eta laborategi kit bat eman zitzaien bertan, esperimentu zientifikoak burutzeko nanoteknologiaren esparruan. Gainera, ekitaldiari esker ikasleak fakultatera joateko aukera izan zuten eta, modu honetan, zientzia gazteei hurbilaraziz.\nBeasaingo La Salle-San José ikastetxea gailendu da Kimika Fakultateak antolatutako aldizkako taularen lehiaketan


Euskal Dantzarien Biltzarra : «Bisitariei ikusle soil izateari utzi eta bestan parte hartzeko erranen nieke»\n«Bisitariei ikusle soil izateari utzi eta bestan parte hartzeko erranen nieke»\nBeñat Elizalde, Iturengo gaztea\n«Egunerokotik atera eta kaosak tokia hartzen duen antzerkia» dira inauteriak Beñat Elizalderentzat: «betiko zalantza egun horietan mozorroa jantzi edo kendu egiten dugun izaten da». Ez dira nolanahiko egunak, «urteko berezienetakoak» dira berarentzat eta hortaz herrian egoteko eginahalak egin izan ditu: «ikasle garaian, azterketak nituenean, ere egunen batean etortzeko modua bilatzen nuen».\nUrtez urte inauterietako bizipenak aldakorrak izan dira iturendarrarentzat: «inauteriek inprobisatzeko aukera handia ematen dute eta horrek momentuak bakarrak izatea ahalbidetzen du». Modu batera edo bertzera biziagatik, «astelehena» beti da berezia Elizalderentzat: «goiza, mozorrotzeko momentua, bazkaria, arratsaldean arkupeetan izaten den giroa… ezinhobeak dira».\nAunitzentzat inauteriek erritmo jakina dute, joaldunen pausoak markatua. Halere, ezin erran daiteke Zubieta, Aurtitz eta Iturengo inauteriak horretara mugatzen direnik, badute bertze berezitasun bat: «gure herrian disfrazatu ordez mozorrotu egiten gara, bertzela erranda, zomorrotu egiten gara». Bi aukerak muturrekoak dira: «joaldunek arau batzuk errespetatu, jantzi jakina paratu, ibilbide zehatza egin… behar izaten dute. Nik batere araurik ez dagoen jokoan sartu eta mozorratzea dut gustuko».\n«Gero eta gehiago» gustatzen zaio. Hortaz, azken urteetan «ia egunero» mozorrotu izan da. Ideia gogoratzen zaidanean «joan eta prestatu» egiten du: batzuetan «ordu ttikietan lagunekin elkartu eta lau trapu hartuta» eta bertzeetan «bakarrik». Halere, «goitik beheiti berdin-berdin mozorrotzea ez dut gustuko»ª. Jantzi bat edo bertzea hartuz ongi tapatu eta «azpian nor dagoen ez erakustea izaten da gure jokoa».\nOrokorrean «aglomeraziorik gabeko» bestak nahiago baditu ere, herriko inauteriei «momentu jakin batzuetan jendea falta zaiela» iruditzen zaio. Dena dela, bisitariek ikusi ordez inauteriak bizi egin beharko lituzketela uste du. Hortaz, bertaratzen direnei «antzerkian parte hartzeko eta mugikorrak momentu batez sakelean sartzeko» deia luzatu nahi izan die.


Andre Mariaren adbokazioa, komentua eta Donejakue bideko lekurik ezagunenetakoa. Debozio handia izan zaio; Mendekoste aitzineko asteetan inguruko herrietatik beilan joaten dira Orreagara eta Ama Birjinaren iturrian edaten dute. Kondairak dioenez, Andre Maria luzaz galdurik egon zen, mairuen beldurrez ezkutatu baitzuten.\nLizarrako (N) monasterioa, lehen Andre Mariari eskainirik zegoena, gaur egun San Benitorena bada ere. Ortaren aurreneko aipamena 1276. urtekoa da.\nLatineko Fortunius (Fortuna teonimotik) izenaren euskal aldaera, erdarazko Fortun, Fortuin, Fortuño eta Ortuño-ren kidea. Dokumentazioan frankotan agertzen zaigu; lehendabiziko lekukotasuna Leirekoa da, 1043koa (Orti Ortiz).\nOrti euskal izenaren Erdi Aroko baliokide femeninoa. Naxurietan (N) agertzen da, 1230ean (Ortissa de Enassurieta).\nZeruan sortzen den uztai koloretsua, eguzkiak argia eurian islatzen duenean. Sineste askoren iturri izan da mitologiako izen hau. Adibidez, ekaitza dagoenean Ortzadar-en babesa eskatzen da. Ostadar honen aldaera da.\nUrtzi izenaren aldaera.\nAhaidegoa adierazten duen izen arrunta eta Erdi Aroko antroponimoa. Ziortzako (B) kolegiatak zituen saroien zerrendan agertzen da, 1398an.\nErdi Aroko izena. Lehenengo aldiz 938an aurkitu dugu (Ossauariç).\nGutxienez XVI. mende arte iraun zuen izena. XIV. mendean Bilbon eta Ziortzan (B) azaltzen da, eta 1493an bigarren herri horretan (Osana de Martitegui). Inoiz Ozana (Ozana de Herçilla, Durango, B, 1514) eta Usana (Vsana de Yloro, Ondarroa, B, 1490) aldaerak ere agertzen dira.\nSabino Aranak eta Koldo Elizaldek argitaratuko Santu Izendegia-n gaztelaniazko Osana-ren eta (Nuestra Señora de los) Remedios-en baliokidetzat ematen den izena. Jaieguna apirilaren 27an da.\nZeru garbia, hodeirik gabea adierazten du hitz honek. Osagaiak ortzi (ikus Urtzi) eta garbi dira.\nZuberoa eta Nafarroa Beherearen artean dagoen mendatea, frantsesez Osquich.\nAtondo herriko Andre Mariaren baseliza eta mendia (Itza zendea, N). Herriaren izenak dioen bezala (Ataondo behinola, ate eta ondotik) Arakil eta Iruñerriaren arteko atean, harratean dago 1570ean eraikitzen hasi zen baseliza hau, antzinako Oskiartea-n edo Oskiatea-n (cf. honen aurkez dagoen Axitarte 'Dos Hermanas').\nBasoetan bizi den hegazti koloretsua (Garrulus glandarius) eta J. Basterretxea (Gernika, 1911 - Iruñea, 1996) idazlearen ezizena.\nEuskal Herriko bazter guztietan aurki daitekeen lore ttiki baina alaia da, beste toki batzuetan bitxilore edo butxi deitua.\nEsteribarko (N) herria eta Arrosarioko Andre Mariaren adbokazioa. Erdi Aroan Ama Birjinaren monasterioa izan zen bertan.\nHitz arrunta ('zeruertza, zerumuga'), azken urteotan ponte izentzat erabili dena.\nKristo Santuaren baseliza, Altsasukoa (N). Jaia maiatzaren 3aren ondorengo igandean eta irailaren 14an ospatzen da.\nP. M. Otaño Barriola (Zizurkil, 1857 - Argentina, 1910) idazlea eta bertsolaria izan zen.\nBarrundia (A) udalerriko behinolako herria eta Andre Mariaren adbokazioa. XIII. mendean inguruko beste herriak baino handiagoa bazen ere, XIX.ean hiru etxe eta Ama Birjinaren eliza besterik ez zeuden bertan, eta gaur egun hutsik eta hondaturik dago. Maturaren aurkezean zegoen, Zadorraz haraindian.


Xaboia - - Anboto.org\nJasone Agirre Garitaonandia (Kazetaria) 2015-12-18 08:30\nFideltasuna, edo fideltasuna eza, nahiko kapritxosoa izaten da batzuetan. Eta ez naiz kontu erromantikoez ari. Arropa garbigailu bat erosi izan dudanetan egin izan dut “hausnarketa” hori, gogora etortzen zaidalako amak erosi zuen lehen “Labadora automatikoa”. Danborraren barruan marka ezagun bateko xaboi paketetxo bat zekarren opari. Aparatu zaharrean erabiltzen zituen xaboi eskama usainbakoetara ohituta, progresoaren usaina-edo, ez dakit nik, iritzi nion automatikaren xaboi usain gozo berri hari. Gero amak, hura garestiegia zela eta, beste marka bat erosten bazuen ere, nik ez dut sekula ahaztu lehen usain hura.\nEta zelan diren gauzak, neure etxerako ze xaboi erosi erabaki behar izan nuenean ez nuen zalantzarik izan. Lehen usain hura gura nuen nik. Harrez geroztik ez dut markaz aldatu. Kuriosoa da zelan lor litekeen marka batekiko fideltasuna pakete ziztrin batekin.\nJendearekin ere berdin gertatzen dela uste dut. Nik neuk beti estimatu izango ditut pertsona batzuk noizbait keinu politen bat euki izan dutelako nirekin. Berdin dio gero adiskideak izan ez bagara ere, ez ditut sekula ahaztuko, euren alde egingo dut beti. Kontrara ere gertatu izan zait, ostera, egia esateko. Ederra litzateke, baina, besteek ere norbera horrela gogoratzea, xaboi paketetxo bat legez.


Elorrioko Udala - Elorrioko Udalak ikasleen garraiorako laguntza eskatzeko epea zabaldu du gaur\nElorrioko Udalak ikasleen garraiorako laguntza eskatzeko epea zabaldu du gaur\nGarraioak eta zirkulazioa | Hezkuntza eta irakaskuntza\nElorrioko Udalak 4.000 €-ko partida ekonomikoa bideratu du udalerriko 18 eta 30 urte arteko gazteen ikasketen ondoriozko garraio gastuak ordaintzen laguntzeko. Horrela, laguntza hori eskatu gura duten ikasleek gaurtik, 2020ko urriaren 1etik, urriaren 31ra eskatu ahal izango dute laguntza, egun biak barne, goizeko 08:00etatik 14:00etara, Udaletxeko Erregistro Orokorrean.\nUdalak, ikasturtean zehar Elorriotik 115 kilometro baino gutxiagora dagoen ikastetxe batera egunero joan behar duten ikasleen garraio publikoaren ondoriozko gastua finantzatuko du. Izan ere, Julene Lazkano gazteria zinegotziak adierazi duen moduan, “laguntza horien bitartez Udalak unibertsitateko eta prestakuntza zikloetako irakaskuntza jasotzea sustatu eta erraztu gura du, eguneroko garraio publikoak sortzen duen gastua ez dadin goi mailako ikasketak egiteko oztopo izan”.\nElorrioko ikasle gazteen garraio publikoko gastua arintzeko diru-laguntzara zuzendutako aurrekontu osoa 4.000 €-koa da. Emango diren gehieneko kopuruak 300€, 200€, 100€ eta 50€ izango dira. Eman beharreko dirulaguntzen kopuru osoa dagoen kreditu erabilgarria baino handiagoa bada, kopuru hori proportzioan hainbanatuko da baldintzak betetzen dituzten eskatzaileen artean.\nEbazpena eman eta gero, Udala arduratuko da onuradunei emandako kopuruaren %100 euren kontuan ordaintzeaz, ordainketa bakarrean.


Prebentzioko baliabidea - Osalan - Norentzat ari garen lanean | Osalan\n2003aren amaieran, Laneko Arriskuen Prebentzioko 31/1995 Legea (LAPL) aldatzen duen 54/2003 Legea argitaratzearekin, lan-munduan figura berri bat agertu zen: «prebentziorako baliabidea». Laneko Arriskuen Prebentzioko azaroaren 8ko 31/1995 Legearen 32 bis artikuluko 1. atalak, prebentziorako baliabideen presentzia arautzen du, baliabide horien antolaketa-modalitatea edozein dela ere (Prebentzio Zerbitzuen Arautegiaren 22 bis artikuluko 1. atala)\n32 bis artikuluko 2. atalean apartado 2 del artículo 32 bis de la LPRL, enpresaburuek presentzia eman ahal izango dieten prebentziorako baliabideak zehazten ditu. Enpresako langile bat edo batzuk ere izan daitezke, enpresak hartutako modalitatea osatu gabe, 32 bis artikuluko 4. atalaren arabera.\nPrebentziorako baliabideek prestakuntza izango dute prebentzioan, gutxienez oinarrizko mailakoa.\nPrebentziorako baliabidearen helburu nagusiak dira:\nLaneko ezbehar-tasari aurre egitea.\nPrebentzioaren benetako kultura bat sustatzea.\nPrebentzioa enpresan txertatzea.\nAraudia betetzearen kontrola hobetzea.\nPrebentzio Zerbitzuen Arautegiaren 22 bis artikuluko 4. atalaren arabera, prebentziorako baliabideen presentziaren helburua prebentzio-jarduerak betetzen direla jagotea da.\nZaintza horren ondorioz prebentziorako baliabideak akatsak edo ez-betetzeak nabaritzen baditu prebentzioko jardueretan, Prebentzio Zerbitzuen Arautegiaren 22 bis artikuluko 5 eta 6 ataletan, ezarritakoaren arabera jokatuko du, garrantzitsuenetarikoa enpresaburuari jakinaraztea.\nLaneko Arriskuen Prebentzioko Legeak adierazten duenez, prebentziorako baliabideek lantokian egon behar dute beren presentzia eskatzen duen egoerak irauten duen denbora guztian, 32 bis artikuluko 3 atalean adierazten den moduan.\nEraikuntza-lanen kasuan, segurtasun- eta osasun-planean jasota dauden neurriak betetzen direla jagotea eta horien eraginkortasuna egiaztatzea da prebentziorako baliabideen presentziaren helburua. Prebentziorako baliabidearen manuzko presentzia kontratista bakoitzari aplikatuko zaio, Laneko Arriskuen Prebentzioko Legearen hamalaugarren xedapen gehigarriaren arabera.\nEraikuntza Lanen 1627/1997 Errege Dekretuan, eraikuntza lanetan prebentziorako baliabideen presentzia beharrezkoa dela, zein funtziorekin, zer egiteko eta abar ezartzen da.\nOsalanen prebentziorako baliabidearen eskuliburua\nLan eta Gizarte Segurantzaren Ikuskaritzaren 83/2010 Irizpide Teknikoa


Preuilly-la-Ville - Wikipedia, entziklopedia askea.\n46° 41′ 48″ N, 0° 58′ 05″ E / 46.6967°N,0.9681°E / 46.6967; 0.9681Koordenatuak: 46° 41′ 48″ N, 0° 58′ 05″ E / 46.6967°N,0.9681°E / 46.6967; 0.9681\nFontgombault, Lurais, Pouligny-Saint-Pierre eta Tournon-Saint-Martin\n83 (%51.2) 79 (%48.8)\nPreuilly-la-Ville Frantziako udalerria da, Indre departamenduan dagoena, Erdialdea-Loira Harana eskualdean. 2013an 165 biztanle zituen.\n2007an Preuilly-la-Ville udalerrian erroldatutako biztanleak 165 ziren. Familiak 71 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 34 seme-alabarik gabeko familiak ziren, 21 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 105 etxebizitza zeuden, 73 familiaren etxebizitza nagusia ziren, 13 bigarren erresidentzia ziren eta 19 hutsik zeuden. Etxebizitza guzti hauek 105etxeak ziren. 73 etxebizitza nagusietatik 64 bere jabearen bizilekua ziren, 7 alokairuan okupaturik zeuden eta 1 doan lagata zegoen; 3 etxek bi gela zituzten, 18 etxek hiru zituzten, 24 etxek lau zituzten eta 27 etxek bost zituzten. 56 etxek euren parking plaza propioa zuten azpian. 39 etxetan ibilgailu bat zegoen eta 29 etxetan bat baino gehiago zituzten.\nPreuilly-la-Ville udalerriko biztanleria-piramidea 2009an .\n2007an lan egiteko adina zuten pertsonak 95 ziren, horien artean 72 aktiboak ziren eta 23 inaktiboak ziren. 72 pertsona aktiboetatik 68 lanean zeuden (38 gizon eta 30 emakume) eta 3 langabezian zeuden (2 gizon eta 1 emakume). 23 pertsona inaktiboetatik 8 erretiraturik zeuden, 4 ikasten zeuden eta 11 "bestelako inaktibo" gisa sailkaturik zeuden.\n2009an Preuilly-la-Ville udalerrian 74 unitate fiskal zeuden, 175 pertsonek osaturik. Pertsona bakoitzeko diru-sarrera fiskalaren mediana urteko 17.296 euro zen.\n2000. urtean Preuilly-la-Ville udalerrian 13 nekazaritza-ustiategi zeuden, 612 hektarea erabiltzen.\nBNF: 15257471j (data)


1. 1969-1990 euskara batua saiakera-liburuak a. urrutia 0191\n2. 1969-1990 euskara batua saiakera-liburuak u. larramendi 0114\nOso bikainetik eskaserainoko mailakatze batez lan eginez, maila bakoitza kualitate batzuren arabera deskribatzen delarik, adibidez, materialaren aurkezpen zehatza, ahoskatze eta artikulazio garbia, hiztegi egokia.\n3. 1991> euskara batua saiakera-artikuluak p. salaberri 00081\nEzaguna da baliabideen artean nolabaiteko mailakatze edo jerarkizazioak egin ohi zirela, betiere aptum delakoaren eskakizunak gordeaz.\n4. 1991> euskara batua saiakera-artikuluak a.m. toledo 0026\nBada mailakatze bat, baina letra ahozko munduaren zerbitzutan jartzeak lotzen ditu: neurri tradizionalez, prozedura narratiboz, jakinekoak diren metaforaz... ehotako bertsoak dira.\n5. 1991> euskara batua saiakera-liburuak pper 0011\nLan honetan ordea, ez da inondik inola ere segitzen zazpi kolore horien mailkatze ordenaturik.\n6. 1991> euskara batua saiakera-liburuak a. barreña 0135\n7. 1991> euskara batua saiakera-liburuak a. barreña 0135\n8. 1991> euskara batua saiakera-liburuak a. barreña 0203\nMailakatzea, hasierako hipotesian esan dudan legez, perpausak duen egitura hierarkikoaren arabera gertatu da, eta horrela lau aro ikusi ahal izan ditugu hiru haurrengan:


2014 bukaeran onartuko da ITEen gaineko arau berria - Debagoiena - Goiena.eus\n2014 bukaeran onartuko da ITEen gaineko arau berria\nLeire Kortabarria 2013-12-17 11:19\nArrasateko Makatzena auzoko etxebizitza batzuk. Zortzi atarteren birgaitze obrak dagoeneko hasiak dira.\nNahasmen handia sortu da Eraikinen Azterketa Teknikoaren (ITE, gaztelaniazko sigletan) inguruan. Eraikinak nola kontserbatuta dauden eta, ondo ez badaude, zer egin behar den jakiteko errebisioa derrigorrezko egiten duen eta epe batzuk zehazten dituen legedia da hori.\nHasteko, Espainiako eta EAEko araudiak daude; bestetik, zurrumurruak zabaldu dira azken hilabeteotan Eusko Jaurlaritzak hasieran ipini ziren epeak luzatu egingo zituela; hirugarrenik, etxebizitzei eragiten dien Energia Eraginkortasun Ziurtagiriaren derrigortasunarekin batera etorri da, denboran, eta konfusioa sortu du horrek askorengan; eta, azkenik, araudiak dituen ondorio praktikoek zalantzak sortzen dituzte. Izan ere, askotan ITEak etxe-jabeei jakinarazten die etxebizitzak dituen mantenu-akatsak edo hutsuneak, eta horiek konpontzea jabeei dagokien arren, askotariko egoerak sor daitezke eta ez dago beti garbi legeak dioena betearaztea nori egokituko zaion.\nBada, nahasmen hori erabat argitzen ikusteko, 2014 urte bukaera aldera itxoin beharko dugu; horrela aurreratu digu eraikinak birgaitzen laguntzeko Suradesa agentziako arduradunak, Luis Laskurainek. Berak Eusko Jaurlaritzaren egitasmoen berri dauka eta, aditu horrek dioenez, datorren urte bukaera inguruan onartuko du Eusko Jaurlaritzak ITEaren inguruko araudi berria. Helburuetako bat izango da Espainiako eta EAEko araudiak bateratzea eta elkarren arteko kontraesanak ezabatzea. Seguruenik, gaur egungoa baino orokorragoa izango da, Espainiako legearen antzekoa. Espainiako legea EAEkoaren gainetik dago, eta hark epe orokor batzuk ezartzen ditu: 50 urte baino gehiago dituzten eraikinak errebisatu behar direla esaten du, eta ez du epemuga jakinik ipintzen. EAEko araudia zehatzagoa da eta, era berean, mugatzaileagoa, epemuga jakin batzuk ipintzen dituelako. Baina epemuga horietako lehena –abenduaren 31– ez dabil betetzen. Luis Laskurainek honakoa dio: "Estatuko legearen antzekoagoa izango da Euskadiko araudia".\nOraingoz, zigorrik ez\nBien bitartean, iazko abenduaren 15a ezkero, oraindik indarrean dago 241/2012 Dekretua. Horren arabera, hainbat epe ezartzen ziren Euskadiko eraikin eta etxebizitza guztiek, antzinatasunaren arabera, ITEa pasatzeko. Lehenengoak 1901. urtea baino lehen eraikitakoak ziren, eta aurtengo abenduaren 31 baino lehen izan behar zuten ITEa eginda. 1901 eta 1940 artean eraikitakoendako, 2014ko abenduaren 31 ezartzen zen epemuga gisa; eta 1941 eta 1965 artean egindakoendako, 2015ko abenduaren 31. Hortik aurrera, 50 urte betetzen doazen neurrian egin beharko zuten eraikinek lehenengo azterketa teknikoa.\nDekretuak udalen esku uzten zuen zegokien bizilagunei jakinarazteko lana, eta, behin ITEa eginda, txostena Udalari entregatu behar zioten bizilagunek.\nHandik hilabete batzuetara, Jaurlaritzak beste dekretu bat egingo zuela zabaltzen hasi zen, eta horren bidez epeak atzeratu egingo zituela. Epe berri bat ere aipatu zen: 2018ko abenduaren 31ra atzeratuko litzateke lehenengo epemuga, eta egun horretarako ITEa eginda eta dagokion Udalari entregatuta izan beharko lukete aurtengo ekainaren 27an 50 urte edo gehiago zuten eraikinek.\nArgi dago lehenengo helburua ez dela beteko, 1901 baino lehenagoko eraikin gehienei ez dietelako ITEa egin. Debagoieneko udal arduradunek txosten gutxi, oso gutxi jaso dituzte, baina, dekretu berria noiz etorriko den ez dakitenez, impasse baten daude: "Ez gabiltza jendea behartzen, baina, era berean, oraingo epeak hor daude eta ezin diegu ez aurkezteko esan; beraz, gu ere zain gaude", esan digu Debagoieneko udal aparejadore batek.\nEusko Jaurlaritzak 2014 bukaeran argitaratzen badu behin betiko araudia, zer gertatuko da bitartean? Bada, epeek indarrean jarraitzen dutela eta, teorian behintzat, hainbat etxe-jabek ITEa entregatu beharko luketela datozen hilabeteotan. Dena dela, araudi berria egiten dabilenez, pentsatzekoa da Eusko Jaurlaritzak ez duela horren gainean neurririk hartuko ez araudia betearaziko, baldin eta ezbeharren bat gertatzen ez bada; adibidez, eraikin baten aurrealdearen zati bat jausi eta kalteak egin, eraikina gaizki kontserbatuta dagoelako. Horrek arazo larria sor lezake. Baina, horrelakorik gertatzen ez den bitartean, iazko dekretuak aparkatuta jarraituko du, praktikan behintzat.\nAretxabaletako Udal Hirigintza saileko ordezkariek diotenez, Udalak oraindik ez du erabaki zer egin: "Oso jende gutxik aurkeztu du txostena, baina ez dugu jendea estutu nahi". Aretxabaletako Udala ere Eusko Jaurlaritzaren arau berrituaren zain dago. Bitartean, bihar, martitzena, gai horren gaineko batzarra izatekoak dira. Teorikoki, zenbait aukera izango lituzke udal batek: "Lehenengo, bizilagunei gutuna bidaltzeko aukera dago, ITEa gogorarazten. Bi hilabeteko epea ematen du legeak hortik aurrera eta, gero, errekerimendua egin dezake Udalak. Orduan ere ez badute ITEa aurkezten, Udalak subsidiarioki egin lezake". Dena dela, hor beste arazo bat etor daiteke: zenbat ITE egin ditzake udal batek? Eta, egitekotan, zenbat eta zeintzuk egin beharko lituzke?\nKontu horiengatik, besteak beste, eta dekretu berria egongo dela jakinda, zentzuzkoa dirudi pentsatzeak udalek ez dutela aparteko neurririk hartuko.\nLitekeena da dekretu horrek ITEa egiteko dirulaguntzak ere arautzea. Momentu honetan, Eusko Jaurlaritzak 1.000 euro eta BEZ kubritzen dituen dirulaguntzak ematen ditu, baina bakarrik egindako ITEaren eraginez obrak egin behar badira. Eusko Jaurlaritzaren arau berriarekin, litekeena da ITEa egiteko dirulaguntza sistema bat ere inauguratzea.\nGaur egun, gauza bat da ITEa egiteko dirulaguntzak –bakarrik horren ondorioz obrak egin behar badira ematen dira–, eta beste bat, birgaitze edo konponketa obrak egiteko dirulaguntzak. Bi gauzak guztiz desberdinak dira, juridikoki. Etorkizuneko arauak bi alderdi horiek bateratzera joko du, hau da, ITEa eta eraikinak konpontzeko obrak. Seguruenik, obrak egiteko, ITEa eginda izatea eskatuko da. Birgaitze obrei dagokienez, aurten, esaterako, energia eraginkortasunarekin lotutako obrak egiteko dirua eman du Etxebizitza Sailak: aurrekontuaren %50, gehienez ere 15.000 euro, itzultzeko beharrik gabe.\nGauzak gehiago nahasteko, ITEaren gaineko arauak dagoeneko badabiltza aldatzen. Mikel Altube arkitekto oñatiarrak honela argitzen digu: "Azaroaren 17an ITE bat egin nuen, eta hori bera gaur egun ez zidaten onartuko". Izan ere, azaroaren 19an arauaren eranskinak dagoeneko aldatuta zeuden, eta modu garrantzitsuan, gainera: izen berriarekin –Eraikinen Ebaluazio Txostena–, funtsean gauza bera da, baina bi exijentzia berri sartzen ditu: eraikinaren efizientzia energetikoa eta irisgarritasuna ere baloratu beharko ditu adituak txostenean.\nBaina hori ere behin-behinekoa izango da, 2014ko dekretu berrian gehiago zehaztuko direlako bi aspektu horiek. 2017 bukaerarako, irisgarritasun oztopo guztiak konponduta izan beharko dituzte eraikinek, eta irisgarritasun baldintzak bete beharko dituzte beste birgaitze obraren bat egin nahi badute. Momentu honetan, euskal dekretuak modu oso orokorrean agintzen du irisgarritasuna eta eraginkortasun energetikoa baloratzea.\nEraikinaren ebaluazio bisuala da ITEa, eta egitura, aurrealdea eta estaldura eta, bestetik, saneamendu eta hornikuntza sare orokorrak hartu beharko ditu; eta, azaroaren 19a ezkero, eraikina irisgarria den eta energia aldetik eraginkorra den ere ebatzi beharko du.\nEraikina ebaluatu eta gero, txostena egin beharko du adituak, eta hor azaldu beharko ditu ikusi dituen akats guztiak, larriak zein arinak. Segurtasunari –bizilagunendako eta gainerako herritarrendako–, osasun-egoerari eta apaingarritasunari kasu egin beharko die. Antzematen diren kalteak baloratu eta horiek konpontzeak zenbateko premia duen ere adierazi beharko du arkitektuak, eta nola konpondu ere gomendatu beharko du.\nITEa egin egin behar da; hori deritzo Mikel Altube arkitekto oñatiarrak. Eta honela azaltzen du ITEa: "Familia-medikua bezalakoa da. Gaixorik zaudenean, medikuarengana zoaz; baina, nahiz eta ondo egon, ez da txarra urtean behin analisia egitea. Era berean, familia-medikuak ez dizu erradiografia bat egingo; arazoren bat ikusten badu, espezialista honengana edo harengana joateko gomendatuko dizu".\nAltubek dagoeneko egin ditu ITE batzuk, eta honakoa dio: "Urteetan eta urteetan, hemen ez da eraikinen mantenurik egin, baina ez zaio garrantzirik ere eman. Fatxada baten pitzadura bat agertzen bazen, normal-normala iruditzen zitzaigun. Ni orain hasi naiz ITEak egiten eta fatxada batzuk kalea ixteko moduan daude. Zatiren bat jausten denean, ez baldin badu inor azpian hartu, oso inportantzia txikia ematen diogu".\nEraikinaren estrukturetan ere oso ezuste txarrak hartzen dabil Altube: "Ikusten nabil lehen 25 milimetro eta orain 10 duten burdinak, etxea sostengatzen duten burdinak. Eta ez diogu garrantzirik ematen. Jendeak ez daki arazo horiek daudela, horregatik da hain inportantea ITEa pasatzea".\nLehenago edo geroago, borondatez edo legeak dioelako, etxe-jabe guztiek bilatu beharko dute ITEa egiteko adituren bat, eta etxebizitza segurua eta egokia den jakin.\nEz da hain zorrotza izango\n2014an: urtebete barrurako espero da ITEak erregulatzeko dekretu autonomiko berria.\nEpeak: oraingoz, lehenengo epemuga –1901 aurretik egindako eraikinendako– abenduaren 31 da, baina ez da betetzen ari, eta erakundeek ere ez dituzte betearazteko neurriak hartu.\nNasaiagoa: EAEren arau berria Espainiako legearen antzekoagoa izango da, eta ez oraingo euskal araua den moduko zorrotza.\nBerritasunak: Orain eranskin baten dauden derrigortasunak zehaztu egingo ditu arau berriak: energia eraginkortasuna eta irisgarritasuna.\nEnergia aldetik etxebizitza efizienteagoak eta irisgarriagoak egiteko neurriak badabiltza hartzen herritarrak, pixkana-pixkana bada ere. Eusko Jaurlaritzak aurten emandako dirulaguntza deialdi batera aurkeztu dira Oñatiko eta Bergarako etxebizitza bloke bana. Argazkian agertzen da Oñatiko Errekalde auzoko 31. ataria, bi bloke horiek egin nahi dituzten obren antzekoak eginda dituena. Fatxada berriarekin, hiruzpalau gradu irabaziko dituzte bizilagunek. Hau da, kanpoan 0 gradu egiten badu, barruan lehen baino hiruzpalau gehiago egingo ditu, eta kanpoan 30 egiten badu, lehen, beharbada, 25 egongo ziren etxe barruan eta orain 22 inguru egongo dira. Altube Artabe Baquedano Arquitectos enpresak egin ditu obrak.


George RR Martin eta Marteri buruzko zientzia fikzioa • ZUZEU\nGeorge RR Martin eta Marteri buruzko zientzia fikzioa\nAste honetan Marteri buruzko berri garrantzitsu bat zabaldu NASAk eta berriro piztu da (benetan inoiz itzali ez den) planeta gorriarekiko interes bizia. Games of Thrones telesailaren sortzaile izateagatik egin da ezagun George RR Martin. Nola lotu Marte eta George RR Martin? Berak hartu du lana, hona hemen idazleak Marteri buruzko zientzia fikzioaz idatzitako testuaren laburpen bat. Ingelesez dakienak The Guardian atarian irakur dezake.\nBehin batean, Marte izeneko planeta bat zegoen, hondar gorriko, kanalez eta etengabeko abenturaz betetako mundu bat. Ondo oroitzen dut, haurra nintzelarik askotan joan bainintzen bertara. Nire familiak ez zuen inoiz diru askorik eduki. Ez genuen autorik, ez genuen inoiz beste lekurik asko ikusi. Nire mundua etxea eta eskola artean zeuden bost etxe sailak ziren.\nBaina ez zuen inoiz garrantzia handirik izan, beste mundu batzuk bainituen. Lehenik komikien eta gero sakelako liburuen irakurle porrokatua, urrunera bidaiatu nuen gogokoen nuen aulkian kiribilduta orriak pasatuz.\nUste dut hazten ari nintzela Martera New Yorkera baino sarriago joan nintzela, Manhattanera joateko autobusez 45 minutu eta 15 cents bakarrik behar banituen ere.\nBarnetik eta kanpotik ezagutzen nuen Marte. Planeta mortu bat, lehorra eta hotza eta gorria (noski), milaka zibilizazio hazten eta erortzen ikusia. Piztia arraro eta basatien, haize xuxurlatzaileen, mendi altuen, kanalek zeharkatutako hondar gorrizko itsaso zabalen eta kantoi guztietan misterioa eta abentura ezkutuan zeuden portzelanazko hiri zaharren lurraldea zen Marte.\nLurtarrok beti izan dugu Marterekiko nolabaiteko lilura. Planeta originaletako bat izan zen, Merkurio, Venus, Jupiter eta Saturnorekin batera bost alderraietariko bat, antzinaroko faboritoak. Marte gorria zen, bere kolorea, odolaren eta suaren kolorea begi hutsean ere ikus zezaketen. Planeta honen inguruan gerora egingo ziren aurkikuntzek are interesgarriagoa egingo zuten. Baina benetan Giovanni Schiaparelli astronomo italiarraren adierazpenek egonkortu zuten mitoa: planetaren azalean “kanalak” ikusi zituen. 1877. urtean kanal artifizialak jende gehienaren gogoan zeuden eta Schiaparellik canali idatzi bazuen ere, kanal naturalak, channels beharrean canals gisa itzuli zuten, kanal artifizialak, norbaitek egin zituelako hipotesiari ateak zabalduz.\nOrdutik aurrera hainbat istorio asmatuko ziren Marteren eta martetarren inguruan. HG Wellsek martetarrak ekarri zituen eta ondorengo batzuek Martera eraman gintuzten. [Jatorrizkoan Martinek adibide andana jartzen du]. Nire haurtzaroko Marte idazle ezberdinen artean sortutako amalgama bat zen.\nMarte Zaharraren amaiera Marinerekin etorri zen. Mariner 9 izan zen Marteren orbitara heldu zen lehen satelite artifiziala. Marinerren aurkikuntzek mundu osoko zientzialariak hunkitu zituzten, inguruko planeten izateari buruzko informazio zehatza emanez. Baina zientzia fikzio idazle eta irakurleentzat desilusioa izan zen. Hori ez zen nahi genuen Marte.\nPuristek eta muturreko ZiFi jarraitzaileek esan dezakete Marte zaharreko istorioak ez direla “benetako zientzia fikzioa”. Baina nik istorio deitzen diet eta istorio guztiak bezala irudimenean dituzte sustraiak. Funtsean, ez dut uste “erreala” izateak “cool” izatea baino askoz gehiago inporta duenik.\nGames of Thrones, George RR Martin, Marte, NASA\nEuskara, berriro ere isildua


Ekimena 4. Euskadiren parte-hartze aktiboa indartzea mugaz gaindiko eta eskualde arteko lankidetza-sareetan, bereziki, Arku Atlantikoko Konferentzian eta Pirinioetako Lan-erkidegoan, hain zuzen ere, POCTEFA programa operatibo berrian oinarrituta. - Gobernu Programa\nPirinioetako Lan Elkartearen (PLE) osoko bilkuran parte hartzea. Kontseilu hori Frantziako Nouvelle-Aquitaine eta Okcitanie eskualdeek, Andorrako Printzerriak eta Nafarroa, Aragoi, Katalunia eta Euskadiko erkidegoek osatzen dute.\nArku Atlantikoa Batzordean, Itsas Eskualde Periferikoen Konferentziaren (CRPM) Biltzarraren esparruan egin zen, eta batzorde horren lehendakaria Euskadi izango da datozen bi urteetan, eta aldi horretako lan-planaren erreferentzia garrantzitsuenak helaraziko ditu: fatxada atlantikoko eskualdeen ahotsa entzunaraztea Europako eta nazioarteko eszenan, Itsas Estrategia Atlantiko batetik Makorreskualde baterantz eboluzionatzea. Atlantikoaren balioa nabarmentzeko.\n2020/11/06 Eusko Jaurlaritzak ARFEren (Mugako Eskualdeen Europako Elkartea) 2020ko Batzar Nagusian parte hartzen du.\nLehendakaria Flandesko ministro-presidentearekin bildu da, eta bi agintariek Euskadik eta Flandesek izan ohi dituzten lankidetza-esparruak errepasatu dituzte. Harreman horiek sendotu egin ziren 2015ean sinatu zuten lankidetza-akordioan. Flandes eskualde estrategikotzat hartzen da Euskadi Basque Country nazioartekotze-estrategian.\n2020/12/01 Euroeskualdeak Europako finantzaketa lortu zuen – POCTEFA programaren esparruan – AE enplegu-proiekturako: 2016 eta 2018 artean garatutako proiektua. 2020an proiektu horrekin jarraituz, NAEN eratu zen, mugaz gaindiko prestakuntza garatzeko helburua duena, Euroeskualdeko lan-merkatuan laneratzea errazteko. 2020tik 2022ra bitartean, 746.875,68 euroko aurrekontua izango du. Gainera, nabarmentzekoa da KOMPAR Partenariotza Estrategikoa, hiru lurraldeetako LHko zenbait ikastetxeren artean garatua, mugaz gaindiko eremuan etorkizuneko profesionalentzako gizarte-arloko prestakuntza-aukerak sortzeko asmoarekin sortua. Era berean, hezkuntza-komunitatearen metodo pedagogikoak osatu eta hobetu nahi dira, Euroeskualdearen kontzeptua indartuz, ikasteko, lan egiteko eta bizitzeko espazio gisa.\nLehiakortasunaren arloan, Euroeskualdeak Europako finantzaketa lortu du – POCTEFA programaren esparruan – Compet 'plus: enpresen lehiakortasuna & Berrikuntza-plataformak proiekturako, mugaz gaindiko jarduerak birkokatzeko, balio-kate indartuak sortzeko eta ETEen eta enpresa traktoreen arteko lankidetzarako. 2020tik 2022ra bitartean, bere aurrekontu osoa 862.895 eurokoa da ( % 65 Interreg POCTEFA funtsen bidez kofinantzatua). Helburua da enpresa txiki eta ertainen ekintzailetza-lehiakortasuna eta berrikuntza sustatzea, tartean dauden hiru lurraldeen arteko mugaz gaindiko fluxu ekonomikoak neurtuz, puntako enpresa txiki eta ertainak, start-up-ak eta balio erantsi handia duten zentro teknologikoak identifikatuz 4 S3 eremu konbergentetan (energia, mugikortasuna, nekazaritzako elikadura eta sormen-industriak)\nLehendakaria Galesko lehen ministroarekin bildu da, telematikoki. Euskadik eta Galesek lankidetza harremana dute "pandemia garaian" eta "post Brexit aro honetan".\n2021/02/05 Bilera Pays de la Loire eta Bretainiako gobernuetako agintariekin, Arku Atlantikoko Batzordearen esparruan makroeskualdeari bultzada emateko.\nGobernuak, Kanpo Harremanetarako Idazkaritza Nagusiaren bitartez, Itsas Eskualde Periferikoen Konferentziako (CRPM) Arku Atlantikoaren Batzordeko (CAA) Lehendakaritzaren ordezkari gisa, Europar Batasuneko Kohesio eta Erreformen komisarioarekin izandako topaketa batean parte hartu du, Brexit-ak lurralde atlantikoetan dituen ondorioak eztabaidatzeko. Gainera, Brexit-aren Erreserbako (bar) funtsen etorkizuneko banaketari eta aplikazioari buruzko Arku Atlantikoko Batzordearen lurraldeen ikuspegia eman zen; Europako erakundeek eta estatu kideek funts horren banaketa-irizpideak ezartzerakoan estatuen barruan ikuspegi deszentralizatua eta lurraldekatua kontuan har zezaten eskatu zen.\nArku Atlantikoko Batzordearen Orientazio Politikoko Taldearen lehen bileran parte hartu zen. Bertan, Batzordearen agintaldiko bi urteetan Euskadik dituen lehentasunak azaldu ziren , eta makroeskualde atlantikoa sortzeko proposamena azpimarratu zen.\nPirinioetako Lan Elkarteko Batzorde Betearazlea. Besteak beste, 2020ko ekitaldiko kontuak onartu dira. Horrez gain, Klima Aldaketaren Pirinioetako Behatokiaren esparruan eta kultura eta gazteria bezalako arloetan proiektuak bultzatzeko erabakiak hartu dira.\nEuropako Parlamentuaren itsas gaietarako taldearteko bilera batean parte hartu da, Itsas Estrategia Atlantikoko 2.0 ekintza-planak eskaintzen dituen lankidetza-aukera berriak aztertzeko. Parte-hartze hori gertatzen da Euskadi Itsas Eskualde Periferikoen Konferentziaren (CRPM) Arku Atlantikoaren Batzordeko presidentea delako.\nLehendakaria Arku Atlantikoko Batzordearen Batzar Nagusiaren bilkuraren buru izan da. Esparru horretan, Europako gobernantzan eta EB berreskuratzeko funtsei buruzko erabakietan parte-hartze handiagoa izatea eskatzen du, eta, aldi berean, egungo "itsas Estrategia Atlantikoa" aldarrikatzen du, bai eta "makroeskualde Atlantikoa" sortzea ere.


Ez dute koronabirus kasu berririk zenbatu Gipuzkoan - Zumaia - Baleike.eus\nBaleike 2020-06-02 14:14\nCOVID-19a agertu zenetik hildakorik eta kutsaturik gabeko lehen eguna izan zen atzokoa Araban, Bizkaian eta Gipuzkoan. Azken 24 orduetan, ordea, igoera txiki bat izan da, eta lau kutsatu berri zenbatu dituzte Araban. Bizkaian eta Gipuzkoan, aldiz, ez dute kasu berririk hauteman. 2.803 proba egin zituzten atzo, 1.802 PCR test eta 1.101 test serologiko. Osakidetzak emandako datuen arabera, 19.894 dira krisia hasi zenetik hona hiru lurralde horietan koronabirusarekin kutsatutako herritarrak, eta horietatik %83'2k jaso dute senda-agiria; hau da, 16.547 pertsonak.\nAraban, Bizkaian eta Gipuzkoan azken orduetan hildakoak, berriz, bi izan dira; eta guztira, 1.543 dira martxotik hona COVID-19 gaitzarekin hildakoak. Hiru lurralde horietako kutsatze-indizeak, berriz, 1 baino baxuagoa izaten jarraitzen du: 0'72. Zehazki, kutsatu bakar batek batez beste zenbat pertsona kutsa ditzakeen adierazten du datu horrek.\nBestalde, Osasun Sailaren arabera koronabirusaren eraginez zainketa intentsiboetako unitatean artatu behar izan dituzten pertsonen kopuruak behera egin du, atzo zabaldutako datuekin alderatuta bi paziente gutxiago baitaude. Horrela, gaur egun 27 pertsona daude Araba, Bizkai eta Gipuzkoako zainketa intentsiboetako unitateetan COVID-19arekin lotuta.


Greba orokorra, politikaren erdigunean — ALDA. Aldaketa. Lana. Demokrazia. Alternatibak - ELA\nGreba orokorra, politikaren erdigunean\nEnpresak hustu eta kaleak betetzea zen urtarrilaren 30eko greba orokorraren helburua. Milaka lagun irten ziren kalera pentsio, lan baldintza eta bizitza duinak aldarrikatzeko. Bada, helburu hori bete zen. Bilbon 50.000tik gora lagunen aurrean (eguerdiko beste mobilizazioak batuta 145.000 pertsona bildu ziren guztira) ELAko idazkari nagusi Mitxel Lakuntzak esan zuen moduan, “greba orokorrarekin hautsi dugu isiltasuna, greba delako aktibazio sozialerako tresna kolektiborik egokiena”.\nErasoa jo dugu; funtsean borroka bera diren borrokek bat egin zuten eta urtarrilaren 30ean guztiak kalean elkartu ziren: “Plaza eta auzoak okupatzen ez baditugu, azkenean eskuin muturrak hartzen baititu. Gure indarra kalean datza. Soilik kaletik eta mobilizatuz urratuko ditugu jendarte justuago batera eramango gaituzten bideak. Herri hau bizirik dago, eta jendeak mundu hobea eraiki nahi du”.\nGreba orokorrak mezu argia igorri zien EAEko eta Nafarroako gobernuetako buruei, Iñigo Urkullu eta Maria Chiviteri: “Jende xeheak arazoak ditu. Eta arazo horiek izena dute: pentsio kaxkarrak, prekaritatea, soldata arrakala, etxebizitza... Arazo horiek ezin dira agenda politikotik kanpo geratu. Horretarako herri honi begira jarri behar dira, hemen gaudenoi entzun eta aldarrikapenak aintzat hartu. Beste politika bat, beste eredu sozial bat behar da. Baina horretarako, agintzen duenak ezin du jarraitu mundua ikusten soilik patronalaren betaurrekoak jarrita”.\nLakuntzak nabarmendu zuenez, greba orokorra ez zen helmuga izan, abiapuntu baizik: “Bihar are indar handiagoz segituko dugu: pentsio publikoen alde, prekaritatea borrokatuz, enpresaz enpresa, sektorez sektore. Kalera ateratzen den jendea da herri honek duen hoberena”, eta hau urtarrilaren 30ean berriro frogatu zen.\nOraingoz, greba orokorrak politikaren erdigunean kokatu ditu langile klasearen arazoak eta herri mugimendu guztien aldarriak (feministak, pentsiodunak, klima aldaketaren kontrakoak, gazteak…). “Borroka ezberdinak elikatzen eta hauspotzen segituko dugu, egin nahi ditugun aldaketak gauzatu arte”.\nBadaukagu jendea; bidea eta indarra ere bai.\nEgunero lortzen ditugu garaipenak.\nUrtarrilaren 30ekoa beste garaipen bat izan zen.


Nojud Ali - Wikipedia, entziklopedia askea.\nNojud Ali (arabieraz: نجود علي; 1998an jaioa) ezkontza behartuaren kontrako aktibista yemendarra da. 10 urterekin dibortzioa lortu zuen, haren herrialdearen tradizio tribalarekin hautsiz. 2008ko azaroan, Glamour aldizkari femeninoak Ali eta bere abokatu Shada Nasser "Urteko Emakume" izendatu zituen.\nYemen, 1998 (21/22 urte)\nShada Nasser, 1964an jaioa, feminista eta giza eskubideetan espezialista da. Oso goraipatua izan zen Aliren kasuan izandako parte-hartzeagatik.\nNojud Alik 10 urte zituen gurasoek ezkonarazi zutenean, Faez Ali Thamer 30 urteko gizonarekin. Haren familia politikoak jipoitua eta senarrak bortxatua, bere aitaren bigarren emaztearen gomendioari jarraituz, Alik 2008ko apirilaren 2an ihes egin zuen (ezkondu eta bi hilabetera), eta epaitegira joan zen dibortzioa eskatzera. Egun erdi zain egon eta gero, Mohammed Al-Għadha epaileak babeslekua lortu zion, eta Aliren aita eta senarra atxilotu zituen.\nShada Nasserrek Ali defendatzea onartu zuen. Abokatuarentzat, hura 1990ean Sanan kontsultategi profesionala instalatu zuenean hasitako batailaren jarraipena izan zen: izan ere, Yemenen emakume batek zuzendutako lehen bulego legala izan zen. Haren bezeroak emakume presoak ziren.\nYemenen legeak edozein adinetako neskatoak ezkontzea baimentzen du, baina sexu harremanak heldutasunera arte izate debekatuz. Gortean, Nasser abokatuak Aliren ezkontzak legea hautsi zuela argudiatu zuen, haurra bortxatu baitzuen. Alik epailearen proposamenari uko egin zion: lauzpabost urte barru senarrarengana itzultzea alegia. 2008ko apirilaren 15ean, gorteak dibortzioa onartu zion.\nLiburua eta aktibismoaAldatu\nEpaiketaren ostean Ali bere familiaren etxera itzuli zen, Sanako aldirietan. 2008ko udazkenean ikasketei berrekin zion, abokatu bihurtzeko asmotan. 2009an bere memoriak argitaratu zituen "Moi Nojoud, 10 ans, divorcée" haren salmentarekin ikasketak ordaindu ahal izateko; ikasketok ez zituen erregularki jarraitu halere. 2009ko martxoan Yemeneko autoritateek pasaportea kendu zioten, bere kasuarekin herrialdeak nazioartean hartzen ari zen ospe txarrarengatik; hori zela eta, Ali ezin izan zen Vienara joan Urteko Emakumearen saria jasotzera. Era berean, komunikabideetan zalantzan jartzen hasi zen ea liburuaren salmentako etekinak familiarengana heltzen ote ziren. 2009an, Yemengo Legebiltzarrak ezkontzeko adin legala 17 urtera jaso zuen, neska zein mutilentzat, eta ezkontza hitzarmena epaile batek izenpetzeko baldintza.\n2010ean, Aliren familia bi pisutako etxe berrira aldatu zen, frantziar editorearen laguntzaz erosia; etxeko beheko solairuan ultramarino denda jarri zuten. Sasoi horretan, Ali eta ahizpa gaztea eskola pribatu baten ikasten ari ziren. Yemengo legeak Aliri zuzenean ordaintzea debekatzen zietenez, editoreek aitari hilean mila dolar ordaintzea adostu zuten, Alik hamazortzi urte bete arte, dirua bere ongizatean eta hezkuntzarako erabiltzeko baldintzapean.\nIngelesezko bertsioa 2010ean argitaratu zen. The New York Times egunkariko Nicholas Kristofek liburua goraipatu zuen, terrorismoa (poligamia eta haur-ezkontzarekin lotuz) borrokatzeko balio zuela iritzita. Aliren kasuari emandako publizitateak beste zenbait haur-ezkontza balioeztatzeko balio izan zuela uste da; horien artean, Saudi Arabiako 8 urteko neskato batena 2009an, hamahiru mila dolarren truke aitak ezkontzera behartua. 2013 urtean aitak etxetik bota zuen Nojud Ali, eta bere ahizpa txikia ezkonarazi nahi izan zuen. Orduan jakin zuen Nojud Alik aitak berari buruzko liburuarekin ateratako diru guztia xahutu zuela.\n2018an, euskarazko bertsioa argitaratu zen, Carmen Gisasola markina-xemeindarrak itzulia: "Nojud naiz, 10 urte eta dibortziatua" (Erein, 2018).\n↑ ..., Ali, Nojoud, 1998-. (DL 2009). Moi Nojoud, 10 ans, divorcée. M. Lafon ISBN 9782749909769 PMC 470868727 . Noiz kontsultatua: 2018-10-22.\n↑ a b c «‘Nojud naiz, 10 urte eta dibortziatuta’ liburua itzuli eta aurkeztu du Carmen Gisasola markina-xemeindarrak» lea-artibaietamutriku.hitza.eus . Noiz kontsultatua: 2018-10-22.


Socios | EUS - Agrotic Hub\nElkarte honen helburua Nafarroako elikagaien enpresen eta, ondorio sektorearen, lehiakortasuna areagotzen laguntzea da, inter-lankidetza, berrikuntza irekia eta barne-ekintzailetza garatuz. Tresna teknologiko aurreratua da, Nafarroako elikagaien sektoreko balio-katean sartuta dauden era guztietako enpresei irekia, edozein dimentsiotan edo azpisektoretan dihardutela ere. Beste erakunde batzuekin ere lankidetzan aritzeko aukera ematen du, hala nola enpresa-elkarteekin, unibertsitateekin, teknologia- eta prestakuntza-zentroekin, erakunde publiko eta pribatuekin. Antolakunde dinamikoa da funtsean, eta kideen arteko elkarreragin leiala da lehentasun nagusia, baita beste erakunde eta kluster (ezagutza, osasuna, nutrizioa, bioteknologia, ingurumena, industria digitala, zibernetika edo marketin posizionala) batzuekin lankidetza-harremanak ezartzea ere. Nafarroako elikagaien sektoreak oparotasun handia duen arren, ingurune global berrietan etengabe sortzen ari diren garapen-aukera berriak detektatu eta aprobetxatu behar ditu. Elikagaien teknologiak (Agrifood Tech) sektorearen erronken aurrean irtenbide berriak ezartzen lagun dezake, nekazaritzako elikagaien industria jasangarriagoa, gardenagoa, arinagoa eta kontsumitzaileen eskaera aldakorrei azkarrago erantzuteko gai izan dadin. Horrek gure hornidura-katearen gardentasuna eta malgutasuna biderkatzea behartuko du (horrek tresna digitalak beharko ditu).\nEuskadiko Elikaduraren Klusterra irabazi-asmorik gabeko elkarte pribatua da, eta elikaduraren sektoreko euskal enpresen lehiakortasuna areagotzea du helburu, balio handiko proiektu partekatuen lankidetza eta garapena dinamizatu eta sustatuko duten topaguneak eta harremanak erraztuz, eta enpresa horiek beste eragile batzuekin hitz egiten lagunduz. Gaur egun, elikagaien euskal balio-kateko segmentu guztietako 115 enpresa eta entitate bazkidek osatzen dute CLUAE, eta honako jarduera hauek egiten ditu: - Sektorearen aurrerapenari begira aukerak eta erronkak identifikatzea - Lankidetza-proiektuak sustatzea, lehiakortasuna hobetzeko efizientzia eta eraginkortasuna areagotzeko - Emaitzak zabaltzea, ezagutzaren transferentzia eta esperientzia berritzaileak bermatzeko - Konfiantzazko gaietan gaitzea eta prestakuntza - Hainbat eragileren partaidetzaren bidez, harremanetarako guneak sustatzea.\nAgri Sud-Ouest Innovation “Lehiakortasunerako Poloa” da, eta Okzitaniako eta Akitania Berriko nekazaritza, nekazaritzako elikagaien industria eta nekazaritza sektoreetan diharduten 400 aktore publiko eta pribatu baino gehiago biltzen ditu. Poloaren estrategian, “Lehiakortasunerako Poloen” deialdi nazionalaren 4. fasearen lizitazioan definitu zen bezala, Agri Sud-Ouest-eko Berrikuntza Poloak lehentasunezko 6 berrikuntza-eremu identifikatu ditu, digitalizazioan zentratutako bat barne: etxaldeen eta lantegien bikaintasun operatiboa: teknologia berrien hedapena.


Nazioen erakusleihoa | Mundua | Berria\nNafarroako Gobernuko presidente Maria Txibite eta Eusko Jaurlaritzako Ekonomiaren Garapenerako sailburu Arantxa Tapia, atzo, Glasgown. I. PETXARROMAN Tamaina handiagoan ikusi\n2021eko azaroak 9 - Glasgow\nErakusleiho bat da COP26 biltzarra. Munduko herrialderik kutsatzaileenek lotsa handirik gabe paratutako standetan harro azaltzen dituzte euren buruak. Brasilen etorkizun berdea dio, harro, Jair Bolsonaroren agintaldiak Amazoniaren deforestazioa muturrera eraman duen gobernuaren standeko leloak.\nHandik ez oso urruti Saudi Arabiak bere dohain berdeak aurkezten ditu, negoziazioetan lobby petroliozalearen blokeoa aurrera daraman bitartean. Atzo jakin zen, adibidez, petrolio enpresek eta lobbyek gutxienez 503 ordezkari bidali dituztela Glasgowra. Euren zeregina izango da, jakina, hartzen diren neurriek ahalik eta kalte gutxien eragitea erregai fosilen eta petrolioaren negozioari.\nZuhaitzik gabeko oihan bat ere bada, neurri batean goi bilera. Era guztietako eta mundu osoko ordezkarien, kazetarien eta enpresarien emana etengabekoa baita egun osoan. Aurtengo klima aldaketari buruzko goi bilera honek inoizko arretarik handiena jaso du hedabide eta ordezkarien aldetik. 25.000 lagun inguru igaroko dira, era batera edo bestera, Glasgowko Scottish Event Campuseko gune urdinetik eta ondoan den Glasgow Science Centerren gune berdetik. Jendetza horren joan- etorriak mugatu dituzte Erresuma Batuko Gobernuak COVID-19ari aurre egiteko hartutako neurriek. Instalazioetara sartzen diren guztiek antigeno test negatibo bat erregistratu behar dute ezinbestean. Instalazioetara sartzeko prozedurak mantsotuz.\nOihanaren erdian, estatuetako agintari eta multinazionalen boterearen itzalpean, euren burua agerrarazi nahi izan dute estaturik gabeko nazioek ere. Eusko Jaurlaritzak eta Nafarroako Gobernuak euren taldea bidali dute COP26ra. Gobernuez haratago, EH Bilduk ere ordezkaritza zabala bidali du goi bilerara.\nMaria Txibite Nafarroako presidenteak arratsaldean parte hartu behar zuen Eskoziako eta Kaliforniako (AEB) gobernuek antolatutako konferentzia batean. Bertan Europako Batasunak lagundutako Life Nadapta programa aurkeztu zuen. Itziar Gomez Ingurumen kontseilariarekin batera, buru zuen ordezkaritzak nabarmendu zuen Nafarroak baduela klima aldaketari aurre egiteko legea —aurtengo irailean onartua—, eta ordua dela helburuak gauzatzen hasteko. Tokiko erakundeen zeregina ere azpimarratu zuen Txibitek, eta gaineratu, Nafarroaren kasuan, industria sektoreak duen pisua aintzat hartuta, xedea dela sektorea trantsizio horretako lehen lerroan jartzea.\nHitzaldien arteko etenaldi batean topo egin zuten atzo Txibitek eta Arantxa Tapiak, Eusko Jaurlaritzako Ekonomiaren Garapen, Jasangarritasun eta Ingurumen sailburuak. Lau egun pasatu ditu Tapiak Glasgown, estaturik gabeko nazioetako eta eskualdeetako ordezkariekin elkarlanean. Txibitek bezala, Tapiak ere industria izan zuen hizpide: «Gure kasuan industriarekin ari gara ikusten ea zer egin dezaketen, isurketen ia erdiak beraiek sortzen dituztelako. Aurrera egiteko euren konpromisoa ezinbestekoa da». Baina goi bilerako antolatzaileentzako mezua ere helarazi zuen sailburuak: «COP26ri esan nahi diogu ez daudela estatuak bakarrik, guk ere badugu gure funtzioa. Maila horiek bateratu egin behar ditugu gobernantza eredu berri bat martxan jartzeko». Eskoziak bere protagonismoa eman die estaturik gabeko herrialde eta nazioei. Eskoziako lehen ministro Nicola Sturgeonen gobernuaren standean hitzaldi batean parte hartu zuen Tapiak.\nRegions 4 korridoreetan, Kataluniako Generalitateko presidente Pere Aragones ere izan da. Bere gobernuaren erronkak aipatu zituen Aragonesek: «Berehala martxan jarri nahi dugu Kataluniako energiaren enpresa publikoa. Horren bidez sektore publikoarekin energia ekoitzi eta hura hornitu ahal izateko. Sektore pribatuak sortzen dituen desorekak leundu, eta energia iturri berriztagarriak bultzatzeko». Aldi berean, gobernuaren beste helburu bat ere garrantzitsutzat jo zuen Aragonesek: sektore elektrikoa deszentralizatzea. Asmo horrekin autokontsumoa sustatzeko 115 milioi euroko diru funts bat onartuko du Generalitateak aurki.\nQuebeceko eta Frantziako tokiko ordezkariekin batera eman behar zuen konferentzia bat hasi aurretik, COP26ko korridoreetan aritu zen BERRIArekin hizketan Gilles Simeoni Korsikako Kontseilu Exekutiboko presidentea: «Hona etorri gara adieraztera Europako eskualdeak, herriak, lurraldeak eta estaturik gabeko nazioak konpromisoa dutela klima larrialdiaren aurkako borrokan, eta garapen iraunkorraren aldeko politiketan. Gainera, estatuei esan nahi diegu gu ere eragileak garela klima larrialdian».\nBeste helburu eta erronka bat ere aipatu zuen Korsikako agintariak: «Elkartasun sare bat ere sortu nahi dugu estaturik gabeko herri eta nazioen artean». Mediterraneoko uharte bat izanik, dituzten premiak zerrendatu zituen Simeonik: energia burujabetza eta autonomia eskuratzea, ur horniduraren arazoari aurre egitea, eta, herrialdeak turismoarekin duen menpekotasuna aintzat hartuta, turismo iraunkor eta errespetuzko bat bultzatzea. «Errespetuzkoa gure natur baliabideekin, nortasunarekin eta kulturarekin».\nAragonesek atzo zioen gisan, deskarbonizazioaren eta trantsizio energetikoaren «iraultza egiteko» ardura euren gain hartu nahi dute Europako nazio gutxituek ere.


Tertangako etxea martxan da\nUrtxintxa Eskola 2012-07-27 14:42\nApiriletik hona obrak bukatu genituenetik, alokairua martxan da berriz ere. Tertanga (Araba) aiaraldeko herri txiki bat da, eta bertako eskola zaharra zena, 24 lagunentzako lo lekua duen aterpea bilakatu da. Duela gutxira arte martxan egon ez bada ere, berriz hasi dira egonaldiak.\nIrailaren 26an Greba Orokorrera!\nUrtxintxa Eskola 2012-07-26 12:56\nBIZKAIKO URTXINTXA ESKOLAk, eragile sozial eta sindikalekin batera murrizketan kontrako Greba Orokorrerako deialdiarekin bat egin du.\nUdako ordutegia dugu bulegoan\nUrtxintxa Eskola 2012-06-19 10:11\nUda iritsi dela eta, bulegoan edonorentzako ateak zabalik egongo dira irailaren 10era arte ordutegi berrian:\n- Astelehenetik ostiralera\nArazorik balego, deitu bulegora.\nLarunbatean asanblada Tertangan!\nUrtxintxa Eskola 2012-06-13 10:50\nUrtxintxakideok urteko balantzea egiteko bilduko gara larunbat honetan Tertangan. Horrez gain, bake hezkuntzaren inguruan hausnartu eta aurrera begirako proiektu eta lan ildoak definituko ditugu guztion artean. Titiriteroen Ipuinen berri emango da, eta nola ez, bazkari eder baten bueltan amaituko dugu goiza.\nArratsalderako auzolana...eta gozatzera!\nZorionak Urtxintxa handi bilakatu duzuen guztioi!\nUrtxintxa Eskola 2012-06-12 12:08\nAsteburu ederra izan da guztion lanari esker lortu dena. Norbere alea utzirik, bake hezkuntzaz hausnartu, haurrekin jolasean aritu, aniztasunaz gozatu, salto egin, urtemuga ospatu... eta beste hainbeste urterako indarberritu. Mila esker!\nJabi Zabala 2012-06-05 10:27\nHerritarrok ideiak proposatzeko bidea dugu blogetan, iritziez gain. Beste kontu bat da administrazioak entzun, ulertu (euskaraz badira ere) eta kasu egitea. Aholkuak, eskaerak publikoki egitea presio bide eta eztabaida gizarteratzeko modua dira, gutun edo mezu pribatuak ez duena. Baina zer egin administrazioak kasu egin dezan? Eskaera errepikatu? Ozenago esan? Argudio gehiago eman? Iaz tweet hau… Read More »\nHerritarrok ideiak proposatzeko bidea dugu blogetan, iritziez gain. Beste kontu bat da administrazioak entzun, ulertu (euskaraz badira ere) eta kasu egitea. Aholkuak, eskaerak publikoki egitea presio bide eta eztabaida gizarteratzeko modua dira, gutun edo mezu pribatuak ez duena. Baina zer egin administrazioak kasu egin dezan? Eskaera errepikatu? Ozenago esan? Argudio gehiago eman? Iaz tweet hau […]\nAzaleko minbiziaren prebentzioa zergatik ez hondartztan?\nHerritarrok ideiak proposatzeko bidea dugu blogtan, iritziez gain. Beste kontu bat da administrazioak entzun, ulertu (euskaraz badira ere) ta kasu egitea. Aholkuak, eskaerak publikoki egitea presio bide ta eztabaida gizarteratzeko modua dira, gutun edo mezu pribatuak ez duena. Baina zer egin administrazioak kasu egin dezan? Eskaera errepikatu? Ozenago esan? Argudio gehiago eman? Iaz tweet hau… Read More »\nZatoz urteurreneko bazkari eta jaialdira!\nUrtxintxa Eskola 2012-05-24 17:13\nBizkaiko Urtxintxa Eskolaren urtemuga ospatzeko, bertatik urteetan zehar pasatako begirale, hezitzaile, teknikari, irakasle, lagun... eta auzokideak gonbidatu nahi zaituzteko gurekin batera jai bat egin eta giro ezin hobean elkartzeko.\n‹‹ Aurrekoak 1 2 3 4 ... 2518 2519 2520 2521 2522 2523 2524 2525 ... 2529 2530 2531 2532 Hurrengoak ››


Ostiralero zinema emanaldiak izango dira | El Diario Vasco\nTolosa GoierriOstiralero zinema emanaldiak izango dira\nOstiralero zinema emanaldiak izango dira\nKultur Etxeko berritze lanak direla eta, emanaldiak Zumalakarregi Museoan izango dira\nDV ORMAIZTEGI. Jueves, 5 octubre 2017, 00:26\nMartxoan bezala, urrirako ere zinema zikloa antolatu da herrian. Ohi bezala, ostiral gauetan izango dira emanaldiak, 22:15etan hasita, eta oraingoan, Kultur Etxeko berritze lanak direla eta, leku berri batean izango dira proiekzioak, Zumalakarregi Museoko ikusentzuneko gelan.\nBihar, urriak 6, 'Horma Artean' filma ikusteko aukera izango da, Laurent Cantet zuzendariarena. 128 minutuko iraupena du bihar eskainiko den filmak.\nFilmaren sinopsiaren arabera, François eta beste irakasleak auzo gatazkatsu batean dagoen institutu batean egiten dute lan eta ikasturte berriari aurre egiteko prestatzen ari dira, beren ikasleei ahalik eta hezkuntza onena emateko. Baina ikasgelan, gaur egungo Frantziako mikrokosmosa, kultura eta jarrerek talka egiten dute. Nerabeak dibertigarriak eta estimulatzaileak izan arren, haien portaerek guztiz hondora ditzakete irakasleen gogo eta asmoak. Argi hitzegiten du Françoisek eta horrek asko harritzen ditu ikasleak, baina haren metodoak ukatzen hasten direnean, bere etika ulertzeko modu zurruna zalantzan jarriko da. Homosexualitatea izpide hartuta grabatutako 5 film laburren bilduma.\nConcentración de los jubilados contra el recorte de las pensiones Excursión de los jubilados a Navarra